January 16, 2018 April 19, 2020 অতিথি লেখক\t1 Comment\tআরজ আলী মাতুব্বর\n১। মানুষ ও পশুতে সাদৃশ্য কেন?\nজগতের যাবতীয় জীবের নাকি একই সময় সৃষ্টি হইয়াছিল। কিন্তু জগতের বিভিন্ন জীবের দেহ যথা-পশু, পাখী, কীট-পতঙ্গ ইত্যাদি কোন স্থানের মাটির দ্বারা কোথায় বসিয়া কখন সৃষ্টি হইয়াছিল এবং আদমের পৃথিবীতে আগমনের পূর্বেই উহারা এখানে বংশবিস্তার করিয়াছিল কিনা, উহাদের অনেকের সাথে অনেক বিষয়ে মানুষের সৌসাদৃশ্যের কারণ কি এবং আদমের দেহ ও বিভিন্ন জীবের দেহ একই বস্তু দ্বারা সৃষ্টি হইয়াছিল কি?\nআদম হইতে আদমী বা মানুষ জাতি উৎপত্তি, এই মতবাদের পর্যালোচনায় উপরোক্ত প্রশ্নগুলি স্বতঃই মনে উদিত হয় এবং আরও যে সকল প্রশ্ন জাগে, তাহার সামান্য আলোচনা করা যাইতেছে।\nমানুষের রক্তের প্রধান উপাদান- শ্বেত কণিকা, লোহিত কণিকা, জল ও লবণ জাতীয় কিছু পদার্থ এবং দেহ বিশ্লেষণ করিলে পাওয়া যায়- লৌহ, কার্বন, ফসফরাস ও গন্ধকাদি কতিপয় মৌলিক পদার্থ। অন্যান্য জীবের রক্তের উপাদানও উহাই কেন?\nজীবগণ আহার করে তাহাদের দেহের স্বাভাবিক ক্ষয় পূরণের জন্য। ইহাতে দেখা যায় যে, দেহের যে বস্তু ক্ষয় হইতেছে, তাহা পূরণ করিবার জন্যই আহারের প্রয়োজন। জীব জগতে যখন খাদ্য-খাদক সম্পর্ক বিদ্যমান, তখন উহাদের দেহ গঠনের উপাদানও হইবে বহুল পরিমাণে এক। যেমন- বাঘ মানুষ ভক্ষণ করে, মানুষ মাছ আহার করে, আবার মাছেরা পোকা-মাকড় খাইয়া বাঁচিয়া থাকে ইত্যাদি। ইহা হইতে বুঝা যাইতেছে যে, উহাদের একের শরীরের ক্ষয়মান পদার্থ অপরের শরীরে বর্তমান আছে। মাতৃহীন ও শিশু যখন গোদুদ্ধ পানে জীবন ধারণ করিতে পারে, তখন গাভী ও প্রসূতির দেহের উপাদান এক নয় কি?\nপ্লেগ, জলাতঙ্ক ইত্যাদি রোগসমূহ ইতর প্রাণী হইতে মানব দেহে এবং মানবদেহ হইতে ইতর প্রাণীতে সংক্রমিত হইতে পারে ইহাতে উহাদের টিসু (Tissue) ও রক্তের সাদৃশ্য প্রমাণিত হয় না কি?\nচা, কফি ও মাদক দ্রব্যাদি ভক্ষণে এবং কতক বিষাক্ত দ্রব্য প্রয়োগে মানুষ ও পশুর একই লক্ষণ প্রকাশ পায়। ইহাতে উভয়ের পেশী (Muscle) ও স্নায়ুবিক (Nerve) সাদৃশ্য প্রমাণিত হয় না কি?\nগো-মহিষাদি লোমশ প্রাণী, মানুষও তাহাই। উহাদের শরীরে যে রূপ পরজীবী বাস করে, মানুষের শরীরেও তদ্রূপ উকুনাদি পরজীবী বাস করে। প্রজনন কার্যে মানুষ ও অন্যান্য স্তন্যপায়ী জীবের বিশেষ কোন পার্থক্য নাই। পূর্বরাগ, যৌন মিলন, ভ্রূণোৎপাদন, সন্তান প্রসব ও প্রতিপালন সকলই প্রায় এক রকম কেন?\nমানুষের সন্তানোৎপাদনের শক্তির বিকাশ হয় যৌবনে। এই শক্তির (নারীর) পার্থিব বিকাশকে বলা হয় “রজঃ”। জীব মাত্রেই রজঃ না থাকিলেও স্তন্যপায়ী প্রায় সকল জীবকেই রজঃশীলা হইতে দেখা যায়। তবে বিভিন্ন জীবের যৌবনে পৌঁছিবার বয়স, “রজঃ”-এর লক্ষণ ও স্থিতিকাল এক নহে। তথাপি একজন মানবীর রজঃ বা ঋতুর অন্তর এক মাস (সাধারণতঃ ২৮ দিন) এবং একটি বানরীরও ঋতুর অন্তর এক মাস আর একজন মানবীর গর্ভধারণকাল দশ মাস (দশ ঋতুমাস-২৮০ দিন) এবং একটি গাভীরও ঐরূপ। ইহার কারণ কি? বিশেষত আদি নারী বিবি হওয়া নাকি রজঃশীলা হইয়াছিলেন গন্ধম ছেঁড়ার ফলে, কিন্তু অন্যান্য স্তন্যপায়ী প্রাণীগণ রজঃশীল হয় কেন?\nমানুষের ন্যায় পশু পাখীদেরও সন্তান বাৎসল্য এবং সামাজিকতা আছে, সর্বোপরি মানুষের ভাষা আছে। কিন্তু পশু-পাখীদের ভাষা কি আদৌ নাই? মানুষ যেরূপ-আঃ উঃ ইস ইত্যাদি অনেক প্রকার শব্দ দ্বারা হর্ষ, বিষাদ, ভয়, ক্রোধ, ঘৃণা ইত্যাদি মানসিক ভাব ব্যক্ত করে; তদ্রূপ অনেক ইতর প্রাণীও কতগুলি সাঙ্কেতিক শব্দ দ্বারা মনোভাব ব্যক্ত করিয়া থাকে। গৃহপালিত কুকুরের ঘেউ ঘেউ শব্দের পাঁচটি রকম ভেদ আছে। ইহাতে শত্রুর আগমন শব্দ ব্যবহার করে। গাভীর হাম্বা রবে তিন-চারি প্রকার মনোভাব প্রকাশিত হয়। ইতর প্রাণী কথা যে একবারেই বলিতে পারে না, এমন নহে। ময়না, টিয়া, কাকাতুয়া ইত্যাদি পাখীরা মানুষের মতই কথা বলিতে শেখে। তাহা হইলে মানুষ ও জীব-জন্তুর ভাষায় পার্থক্য কোথায়? শুধু ধারাবাহিক ব্যাপকতায় নয় কি?\nগরু, ঘোড়া, হাতি, বাঘ, শিয়াল-বিড়াল ইত্যাদি পশুরা পঞ্চ ইন্দ্রিয় বিশিষ্ট স্তন্যপায়ী জীব; মানুষও তাহাই। ঐ সকল পশুর ও মানুষের-রক্ত মাংস, মেদ, মজ্জা, অস্থি ইত্যাদি এবং আভ্যন্তরীণ দেহযন্ত্র যথা-হৃৎপিণ্ড ফসফুস, প্লীহা, যকৃৎ, মূত্রযন্ত্র, পাকস্থলী ইত্যাদির গঠন, ক্রিয়া সংযোজন ও অবস্থিতি তুলনা করিলে বিশেষ পার্থক্য লক্ষিত হয় না। বিশেষত শিম্পাঞ্জী, গরিলা ও বানরের সহিত মানুষের আকৃতি ও প্রকৃতির সাদৃশ্য যথেষ্ট। ইহার কারণ ক্রম বিবর্তন নয় কি?\n২। আকাশ কি?\n“আকাশ” বলিতে সাধারণত শূন্যস্থান বুঝায়। কিন্তু কোন কোন ধর্মাচার্য বলিয়া থাকেন যে আকাশ সাতটি। ইহা কিরূপে হয়? যাহা শূন্য, তাহা সংখ্যা দ্বারা সূচিত হয় কিরূপে? যাঁহারা আকাশকে সংখ্যা দ্বারা বিভক্ত করেন, তাঁহারা কি ‘আকাশ’ বলিতে “গ্রহ”কে বুঝেন? কিন্তু গ্রহ তো সাতটি নহে, নয়টি (অধুনা ১০টি)। হিন্দু, বৌদ্ধ, খৃষ্টান ও মুসলমান ইত্যাদি ধর্ম প্রবর্তন ও তৎসংক্রান্ত শাস্ত্রাদি প্রণয়ণকাল পর্যন্ত পরিচিত গ্রহের সংখ্যা ছিল ছয়টি। তবে-রাহু, কেতু ও সূর্যকে গ্রহ দলে ধরিয়া নামকরণ হইয়াছিল। নবগ্রহ প্রকৃত পক্ষে সূর্য গ্রহ নহে এবং রাহু ও কেতু হইল চন্দ্র ও পৃথিবীর ছায়া। প্রকৃত গ্রহ হইল- বুধ, শুক্র, পৃথিবী, মঙ্গল, বৃহস্পতি ও শনি; এই ছয়টি। গ্রহ আকাশ বা শূন্য নহে।\nকেহ কেহ সপ্তাকাশকে পদার্থের তৈয়ারী বলিয়া মনে করেন। তাহারা বলেন যে, আকাশ প্রথমটি জলের, দ্বিতীয় লৌহের, তৃতীয় তাম্রের, চতুর্থ স্বর্ণের তৈয়ারী। উহারা আরও বলেন যে, ছাদে ঝুলান আলোর মত চন্দ্র, সূর্য ও নক্ষত্রাদি আকাশে ঝুলান আছে। কিন্তু এ সবের প্রমাণ কিছু আছে কি? কোন কোন ধর্মবেত্তা আকাশের দূরত্ব নির্ণয় করিয়া গিয়াছেন। কেননা বলা হইয়া থাকে যে, পৃথিবী হইতে প্রথম আসমান ও তদূর্ধ্বে প্রত্যেক আসমান হইতে প্রত্যেক আসমান পাঁচশত বৎসরের পথ দূরে দূরে অবস্থিত।\nকোন গতির সাহায্যে দূরত্ব নির্ণয় করিতে হইলে সেই গতির বেগও জানা দরকার। সে যুগে রেল, স্টিমার বা হাওয়াই জাহাজ ছিল না। সাধারণত পায়ে হাঁটিয়াই পথ চলিতে হইত। “পাঁচ শত বৎসরের পথ” এই বলিয়া যাঁহারা আকাশের দূরত্ব নির্ণয় করিয়াছেন, তাঁহারা উহা হাতীর, ঘোড়া, উট, গাধা বা মানুষের গতি অথবা হাঁটা গতি, না দৌড়ের গতি; তাহা কিছু বলেন নাই। সে যাহা হউক, মানুষের পায়ে হাঁটা গতিই মাইলে হিসাব করিয়া দেখা যায় যে, ধর্মীয় মতে কোন আকাশের দূরত্ব কত মাইল।\nযথারীতি আহার ও বিশ্রাম করিয়া একজন লোক সাধারণত দৈনিক বিশ মাইল পথ চলিতে পারে। তাহা হইলে এক চান্দ্র বৎসরে অর্থাৎ ৩৫৪ দিন চলিতে পারে ৭ হাজার ৮০ মাইল। সুতরাং পাঁচ শত বৎসরে চলিতে পারে ৩৫ লক্ষ ৪০ হাজার মাইল। ধর্মীয় মতে ইহা প্রথম আকাশের দূরত্ব, অর্থাৎ চন্দ্রের দূরত্ব। কিন্তু বিজ্ঞানীদের মতে পৃথিবী হইতে চন্দ্রের দূরত্ব প্রায় ২ লক্ষ ৩৯ হাজার মাইল। উপরোক্ত হিসাব মতে চতুর্থ আকাশের দূরত্ব ১ কোটি ৪১ লক্ষ ৬০ হাজার মাইল। কিন্তু বিজ্ঞানীদের মতে উহা প্রায় ৯ কোটি ৩০ লক্ষ মাইল। সে যাহা হউক, আকাশে যে সমস্ত জ্যোতিষ্ক আছে, জ্যোতির্বিজ্ঞানীগণ উহার দূরত্ব প্রাপ্ত হইয়াছেন যান্ত্রিক ও গাণিতিক সূত্রে। কিন্তু ধর্মগুরুগণ উহা পাইলেন কোথায়, কি সূত্রে?\nধর্মীয় মতে প্রথম আকাশ জলের তৈয়ারী এবং চন্দ্র সেই জলে ভাসিতেছে। অধুনা প্রথম আকাশে অর্থাৎ চন্দ্রের দেশে মানুষ যাওয়া-আসা করিতেছেন এবং তাঁহারা দেখিতেছেন যে, চন্দ্র ভাসিতেছে শূন্যে এবং ওখানে জলের নাম-গন্ধও নাই।\nশাস্ত্রীয় মতে-চতুর্থ আকাশের দূরত্ব দেড় কোটি মাইলেরও কম। অথচ আধুনিক বিজ্ঞানীগণ ৩ কোটি মাইলেরও অধিক দূরে শুক্র ও মঙ্গল গ্রহে রকেট প্রেরণ করিতেছেন। কিন্তু কোথাও লোহা, তামা বা সোনার আকাশ (ছাদ) দেখিতেছেন না, সবটাই শূন্য।\nধর্মগুরুদের আকাশ বিষয়ক বর্ণনাগুলি অলীক কল্পনা নয় কি?\n৩। দিবা-রাত্রির কারণ কি?\nসাধারণত আমরা দেখিয়া থাকি, যে সূর্য প্রত্যহ পূর্বদিক হইতে উদিত হইয়া পশ্চিম দিকে অস্ত যায়। কিন্তু সূর্য তো কোন জীব নয় যে সে নিজেই দৌড়াইতে পারে। তবে সে চলে কি রকম? ইহার উত্তরে কেহ কেহ বলিয়া থাকেন যে, চতুর্থ আসমানে একখানা সোনার নৌকায় সূর্যকে রাখিয়া ৭০ হাজার ফেরেস্তা সূর্যসহ নৌকাখানা টানিয়া পূর্বদিক হইতে পশ্চিম দিকে লইয়া যায় ও সারা রাত আরশের নীচে বসিয়া আল্লাহর এবাদত করে এবং প্রাতে পুনরায় সূর্য পূর্বদিকে হাজির হয় (মলাট পৃষ্ঠা দ্রষ্টব্য)। পক্ষান্তরে হিন্দুদের পুরাণ শাস্ত্রে লিখিত আছে যে কশ্যপ মুনির ঔরসে তৎপত্নী অদিতির গর্ভে সূর্যের জন্ম হয়। এই হেতু সূর্যের আর এক নাম ‘আদিত্য’। ইনি সপ্ত-অশ্ব-যুক্ত রথে চড়িয়া আকাশ ভ্রমণ করেন এবং অরুণ ঐ রথের সারথি।\nজ্যোতির্বিদ পণ্ডিতগণ বলিয়া থাকেন যে, সূর্য এক জায়গায় দাঁড়াইয়া আছে আর তাহা হইতে প্রায় ৯ কোটি ৩০ লক্ষ মাইল দূরে থাকিয়া পৃথিবী স্বীয় মেরুদণ্ডের উপর ২৪ ঘণ্টায় একবার ঘুরপাক খায়। ইহাতেই দিবারাত্রি হয় এবং সূর্যকে গতিশীল বলিয়া আমাদের ভ্রম হয়।\nযদিও- “সূর্য এক জায়গায় দাঁড়াইয়া আছে” ইহা বলা হইল কিন্তু প্রকৃতপক্ষে সূর্য এক জায়গায় দাঁড়াইয়া নাই। পৃথিবীর আহ্নিক এবং বার্ষিক গতির ন্যায় সূর্যেরও দুইটি গতি আছে। সূর্য স্বীয় মেরুদণ্ডের উপর প্রায় ২৭ দিনে একবার ঘুরপাক খাইতেছে এবং সে আমাদের নক্ষত্র জগতের ব্যাসের ১/৩ দূরে থাকিয়া প্রতি সেকেন্ডে প্রায় ১৭৫ মাইল বেগে নক্ষত্র জগতের কেন্দ্রকে প্রদক্ষিণ করিতেছে (১৭)। ইহার একপাক শেষ করিতে সূর্যের সময় লাগে প্রায় সাড়ে বাইশ কোটি বৎসর। কিন্তু মানুষ তার সহজ দৃষ্টিতে সূর্যের এই দুইটি গতির একটিরও সন্ধান পায় না।\nসে যাহা হউক, দিবা-রাত্রির যে তিনটি কারণ বর্ণিত হইল, ইহার মধ্যে প্রামাণ্য ও গ্রহণীয় কোনটি?\n৪। পৃথিবী কিসের উপর প্রতিষ্ঠিত?\nকেহ কেহ বলেন যে, পৃথিবী একটি বলদের শৃঙ্গের উপর আছে। কেহ বলেন পৃথিবী একটি মাছের উপর এবং কেহ বলেন পৃথিবী জলের উপর অবস্থিত। তাই যদি হয়, তবে সেই মাছ, বলদ বা জল কিসের উপর অবস্থিত। অধুনা বহু পর্যটক জল ও স্থল এবং বিমান পথে পৃথিবী প্রদক্ষিণ করিতেছেন। কিন্তু তাঁহারা কেহ ওসবের সাক্ষাৎ পান না কেন? বিশেষত পৃথিবী যদি বলদের শৃঙ্গের উপর অবস্থিত থাকিয়া থাকে, তবে সেই বলদটির পানাহারের ব্যবস্থা কি?\nআধুনিক পণ্ডিতগণ বলেন যে, পৃথিবী কোন কিছুর উপর প্রতিষ্ঠিত নহে। পৃথিবীর কোন দৃশ্যমান অবলম্বন নাই। ইহার সকল দিকেই আকাশ বা শূন্যস্থান। ফুটবল খেলোয়াড়ের পায়ের আঘাতে একটি ফুটবল যেমন ভন্ ভন্ করিয়া ঘুরিতে ঘুরিতে আকাশে (শূন্য) চলিতে থাকে, পৃথিবীও তদ্রূপ সূর্যকে কেন্দ্র করিয়া ভর আকর্ষণে বাঁধা থাকিয়া শূন্যে ঘুরিতেছে। সূর্যের চারি ধারে একবার ঘুরিয়া আসিতে পৃথিবীর সময় লাগে ৩৬৫ দিন ৬ ১/৪ ঘণ্টা। ইহাকে বলা হয় সৌর বৎসর বা “বৎসর”। বাস্তব ঘটনা ইহাই নয় কি?\n৫। ভূমিকম্পের কারণ কি?\nকেহ কেহ বলেন, যে পৃথিবীধারী বলদ ভারাক্রান্ত হইয়া কখন কখন শৃঙ্গ পরিবর্তনের চেষ্টা করে এবং তাহার ফলে পৃথিবী কম্পিত হয়। যদি ইহাই হয়, তবে একই সময় পৃথিবীর সকল অঞ্চলে ভূমিকম্প হয় না কেন?\nভূতত্ত্ববিদ পণ্ডিতগণের মতে আগ্নেয়গিরির অগ্লুৎপাত ও ভূগর্ভস্থ অতিশয় উষ্ণ গলিত পদার্থের হঠাৎ শীতলস্পর্শে বাষ্পীয় রূপ ধারণে উহা বিস্ফোরণের চেষ্টা বা অকস্মাৎ ভূস্তর ধ্বসিয়া যাইয়া ইত্যাদি কারণে ভূমিকম্প হয়।\n৬। বজ্রপাত হয় কেন?\nকোন কোন ধর্মপ্রচারক বলিয়া থাকেন যে, স্বর্গরাজ্য হইতে বিতাড়িত হওয়ার পরেও শয়তান স্বর্গরাজ্যে প্রবেশ করিতে পারিত এবং আল্লাহ কর্তৃক পৃথিবীতে প্রযোজ্য ভবিষ্যৎ কার্যাবলীর নির্দেশ পূর্বাহ্নেই জানিয়া আসিয়া পৃথিবীতে ভবিষ্যদ্বাণী করিত। পৃথিবীর লোক শয়তানের ভবিষ্যদ্বাণী সফল হইতেছে দেখিয়া তাহার উপর বিশ্বাস করিত। অর্থাৎ শয়তান যাহার মুখ দিয়া ভবিষ্যদ্বাণী করাইত তাহাকেই লোকে ভগবানের ন্যায় বিশ্বাস করিত এবং সর্বশক্তিমান আল্লাহর কথা একেবারেই ভুলিয়া যাইত। এইরূপে শয়তান খোদাতা’লার বিরুদ্ধাচরণ করিত এবং লোকদিগকে কুপথে লইয়া যাইবার সুযোগ পাইত। কিন্তু হজরত মোহাম্মদ (সঃ)-এর জন্মের পরে স্বর্গরাজ্যে শয়তান যাহাতে প্রবেশ করিতে না পারে এবং উপরোক্ত পদ্ধতিতে মানুষকে বিপথে নিতে না পারে, এজন্য খোদাতা’লা শয়তানের স্বর্গরাজ্যে প্রবেশ চিরতরে নিষিদ্ধ করিয়া দেন এবং ফেরেস্তাগণকে কড়া হুকুম দিয়া দেন, যেন শয়তান আর স্বর্গরাজ্যে প্রবেশ করিতে না পারে। অধিকন্তু শয়তান বিতাড়নের অস্ত্রস্বরূপ ফেরেস্তাগণকে বজ্রবাণ প্রদান করেন। যখনই শয়তান স্বর্গরাজ্যে প্রবেশের চেষ্টা করে তখনই ফেরেস্তাগণ শয়তানের উপর বজ্রবাণ নিপেক্ষ করেন। উহাকে আমরা “বজ্রপাত” বলিয়া থাকি।\nউপরোক্ত বিবরণ যদি সত্য হয়, তবে সকল সময় এবং বিনা মেঘে বজ্রপাত হয় না কেন? শীত ঋতুতে বজ্রপাত হইতে শোনা যায় না কেন? সাধারণত আকাশে চারি শ্রেণীর মেঘ জন্মিয়া থাকে, কিন্তু উহার সকল শ্রেণীর মেঘে বজ্রপাত হয় না কেন? চৌদ্দশত বৎসর পূর্বে পৃথিবীতে বজ্রপাত ছিল না কি?\nসচরাচর দেখা যায় যে, অপেক্ষাকৃত উঁচু স্থানেই বজ্রপাত হয় বেশী। যথা- মাঠের উঁচু শস্য ক্ষেত্র, বাগানের তাল-নারিকেলাদি বৃক্ষ, শহরের উঁচু দালানাদি এমন কি মসজিদের চূড়াতেও বজ্রপাতের কথা শোনা যায়। শয়তান কি ঐ সমস্ত উঁচু জায়গায়ই বাস করে?\nহিন্দুগণ বলিয়া থাকেন যে, দধীচি মুনির অস্থি দ্বারা বজ্রবাণ তৈয়ারী এবং উহা ব্যবহার করেন দেবরাজ ইন্দ্র, তাঁর শত্রু নিপাতের জন্য ‘জৈমিনিশ্চ সুমন্তশচ বৈশম্পায়ন এবং চ। পুনস্ত্যঃ পুলহো জিষ্ণু ষড়েতে বজ্র বারকা।” এই মন্ত্রটি উচ্চারিত হইলে সেখানে বজ্রপাত হয় না ।(১৮) পক্ষান্তরে মুসলমানগণ বলিয়া থাকেন “লা হওলা অলা কুয়াতা ইল্লাবিল্লাহেল আলিউল আজিম” এই কালামটি পাঠ করিলে সেখানে বজ্রপাত হয় না। এসবের পরীক্ষামূলক সত্য কিছু আছে কি?\nবিজ্ঞানীগণ পরীক্ষা করিয়া দেখিয়াছেন যে, বজ্রবারক (Lightning proof) ব্যবহার করিলে সেখানে বজ্রপাত হয় না। শহরে উঁচু দালানাদি তৈয়ার করিয়া ইঞ্জিনিয়ারগণ উহার উপরে “বজ্রবারক” সন্নিবেশিত করেন এবং তাহাতে বজ্রপাত হইতে দালানাদি রক্ষা পাইয়া থাকে। তবে কি বজ্রবারক দেখিয়াই শয়তান দূর হয়? যদি তাহাই হয়, তবে শয়তান দূর করিবার জন্য অন্যরূপ কোসেস না করিয়া “বজ্রবারক” ব্যবহার করা হয় না কেন?\nবজ্রপাত সম্বন্ধে বৈজ্ঞানিক তথ্য কিছুটা জটিল। তবে সংক্ষিপ্ত এইরূপঃ গ্রীষ্মকালে কোন কোন অঞ্চলে সময় বিশেষে বায়ুর ঊর্ধ্বগতি হয়। ঐ সময় ঐ অঞ্চলের আকাশে যদি মেঘ থাকে এবং সেই মেঘের জলীয় বাষ্প ঘনীভূত হইয়া যদি নিম্নগতি সম্পন্ন হয়, তাহা হইলে সেই নিম্নগতি সম্পন্ন মেঘ ও ঊর্ধ্বগতি সম্পন্ন বায়ুর সংঘর্ষের ফলে সময় সময় মেঘের জলকণা ভাঙ্গিয়া অণু ও পরমাণুতে পরিণত হয়। সংঘর্ষের মাত্রাধিক্যে কোন কোন সময় আবার ঐ সকল পরমাণু ভাঙ্গিয়া উহার সমস্ত ইলেক্ট্রন ও প্রোটন মুক্ত হইয়া পড়ে। ইহার ফলে মেঘের মধ্যে বিদ্যুৎ সৃষ্টি হয়। এইরূপ বিদ্যুৎযুক্ত মেঘ আকাশে থাকিলে তন্নিগ্ন ভূমিতে আর এক দফা বিদ্যুৎ সৃষ্টি হয়, ইহাকে “আবিষ্ট বিদ্যুৎ” বলে। এইরূপ অবস্থায় আকাশের বিদ্যুৎ ও মাটিস্থ আবিষ্ট বিদ্যুতের সঙ্গে পরস্পর আকর্ষণ চলিতে থাকে।\nমিশিবার জন্য ভূ-পৃষ্ঠের অপেক্ষাকৃত উঁচু স্থানে যাইয়া উঁকি মারিতে থাকে। বিদ্যুৎতাশ্রিত স্থানটি সূঁচাগ্রবৎ হইলে ওখানে বিদ্যুৎ জমিতে পারে না, অল্পে অল্পে মুক্ত হইয়া আকাশের বিদ্যুতে সঙ্গে মিশিয়া যায়। কিন্তু ঐ স্থানটি সূচাগ্রবৎ না হইলে ওখান হইতে বিদ্যুৎমুক্ত হইতে পারে না। বরং ক্রমশ জমিয়া শক্তিশালী হইতে থাকে। আকাশের মেঘে যে বিদ্যুৎ থাকে, তাহা হইতে মাটির আবিষ্ট বিদ্যুতের শক্তি বেশী হইলে, তাহা আকাশের বিদ্যুৎকে টানিয়া ভূ-পাতিত করে। এইভাবে আকাশের বিদ্যুৎপতনকে আমরা বজ্রপাত বলি। বিদ্যুৎ পতনের তীব্রগতির পথে যে সকল বায়বীয় পদার্থ ও ধুলিকণা থাকে, উহা জ্বলিয়া তীব্র আলোর সৃষ্টি হয় এবং বায়ু কম্পনের হয় শব্দ।\nপ্রিয় পাঠক পাঠিকাগণ, একটু অনুধাবন করিলেই বুঝিতে পারিবেন যে, বজ্রপাত কেন উঁচুস্থানে হয়, কেন সকল মেঘে ও শীতকালের মেঘে হয় না, কেন উঁচু গাছ কাছে থাকিলে নীচু গাছে হয় না এবং বজ্রবারক ব্যবহার করিলে কেন সেখান বজ্রপাত হয় না।\n(ধর্মযাজকগণ আলোচ্য বিষয়গুলি পর্যবেক্ষণ করিয়া দেখিবেন কি?)\n৭। রাত্রে সূর্য কোথায় থাকে?\nআল্লাহর “আরশ” কোথায় কোনদিকে জানি না। কিন্তু কোন কোন ধর্ম প্রচারক বলিয়া থাকেন যে, রাত্রে সূর্য থাকে আরশের নীচে। ওখানে থাকিয়া সূর্য সারারাত আল্লাহর এবাদত বন্দেগী করে এবং ভোরে পূর্বাকাশে উদয় হয়।\nসৌর-বিজ্ঞানীগণ বলেন যে, সূর্য প্রায় ৮ লক্ষ চৌষট্টি হাজার মাইল ব্যাস বিশিষ্ট অগ্নিপিণ্ড। উহার কেন্দ্রের তাপমাত্রা প্রায় ৬ কোটি ডিগ্রী এবং বাহিরের তাপমাত্রা প্রায় ৬ হাজার ডিগ্রী সেন্টিগ্রেড (১৯) প্রজ্জলিত সূর্যের দেহ হইতে সতত প্রচণ্ড তাপ ও সুতীব্র আলো বিকীর্ণ হইতেছে এবং সূর্যের সেই আলোর সীমার মধ্যে থাকিয়া পৃথিবী নিজ মেরুদণ্ডের উপর ঘুরপাক খাইতেছে। ভূ-পৃষ্ঠের যে অংশ যখন সূর্যের দিকে থাকে তখন সেই অংশে হয় দিন, অপর অংশে হয় রাত্রি।\nপৃথিবীর যে অংশে আমরা বাস করি, তার বিপরীত দিকে আছে আমেরিকা রাজ্য। কাজেই আমরা যখন সূর্যের দিকে থাকি, তখন আমেরিকা থাকে বিপরীত দিকে। অর্থাৎ আমাদের দেশে যখন রাত্রি, তখন আমেরিকায় দিন এবং আমাদের দেশে যখন দিন, তখন আমেরিকায় রাত্রি। কাজেই রাত্রে সূর্য থাকে আমেরিকার আকাশে। এ বিষয়টি সত্য নয় কি?\n৮। ঋতুভেদের কারণ কি?\nকেহ কেহ বলেন যে, দোজখের দ্বার যখন বন্ধ থাকে, তখন শীত ঋতু হয় এবং যখন খোলা থাকে, তখন গ্রীষ্ম ঋতু।\nআধুনিক পণ্ডিতগণ বলেন যে, সূর্যকে কেন্দ্র করিয়া এক বর্তুলাকার কক্ষে ঈষৎ হেলান অবস্থায় থাকিয়া পৃথিবী বারমাসে একবার সূর্যকে প্রদক্ষিণ করে। ইহাতে সূর্য-রশ্মি পৃথিবীর উপর কখনও খাড়াভাবে এবং কখনও তেরচাভাবে পড়ে। সুতরাং যখন খাড়াভাবে পড়ে, তখন গ্রীষ্ম ঋতু হয় এবং যখন তেরচাভাবে বা হেলিয়া পড়ে তখন হয় শীত ঋতু। আলোচ্য মত দুইটির মধ্যে গ্রহণীয় কোনটি?\n৯। জোয়ার-ভাটা হয় কেন?\nকেহ কেহ বলিয়া থাকেন যে, পৃথিবীধারী বলদ যখন শ্বাস ত্যাগ করে তখন জোয়ার হয় এবং যখন শ্বাস গ্রহণ করে, তখন হয় ভাটা। তাই যদি হয় তবে পৃথিবীর সব অঞ্চলে একই সময় জোয়ার বা ভাটা হয় না কেন?\nবিজ্ঞানীদের মতে জোয়ার ভাটার বিশেষ কারণ হইল চন্দ্রের আকর্ষণ। ভূ-পৃষ্ঠের যে কোন স্থানে চন্দ্র যখন মধ্যাকাশে থাকে, তখন সেই স্থানে চন্দ্রের আকর্ষণ জোরালো থাকে এবং চন্দ্র দিগন্তে থাকিলে তখন তার আকর্ষণ হয় ক্ষীণ। কাজেই চন্দ্র মধ্যাকাশে থাকিলে যেখানে জোয়ার হয়, দিগন্তে থাকিলে সেখানে হয় ভাটা। অধিকন্তু ভূ-পৃষ্ঠের যে অংশে যখন জোয়ার বা ভাটা হয়, তার বিপরীত পৃষ্ঠে তাই হয়, তার বিপরীত পৃষ্ঠেও তখন জোয়ার বা ভাটা হইয়া থাকে। তাই একই স্থানে জোয়ার বা ভাটা হয় দৈনিক (২৪ ঘণ্টা) দুইবার।\nআলোচ্য দুইটি মতের মধ্যে বাস্তব কোন্‌টি?\n১০। উত্তাপবিহীন অগ্নি কিরূপ?\nশোনা যায় যে, বাদশাহ নমরূদ হজরত ইব্রাহিম (আঃ)-কে বধ করিবার জন্য ভীষণ অগ্নিকুণ্ডে নিক্ষেপ করিয়াছিলেন। কিন্তু আল্লাহ তালার অসীম কৃপায় তিনি মারা যান নাই বা তাঁহার দেহের কোন অংশ দগ্ধ হয় নাই। বস্তুত এই জাতীয় ঘটনার কাহিনী জগতে বিরল নয়। বিভিন্ন যুগে বিভিন্ন কেচ্ছা-কাহিনীতে এরূপ অনেক ঘটনার বিবরণ পাওয়া গিয়াছে।\nসেকালে হিন্দুদের ধারণা ছিল যে সতী-নারী অগ্নি-দগ্ধ হয় না। তাই রাম-জায়া সীতা দেবীকে অগ্নি পরীক্ষা করা হইয়াছিল। সীতা দীর্ঘকাল রাবণের হাতে একাকিনী বন্দিনী থাকায় তাঁর সতীত্বে সন্দেহ বশত তাঁহাকে অগ্নিকুণ্ডে নিক্ষেপ করা হয়। কিন্তু উহাতে নাকি তাঁর কেশাগ্রও দগ্ধ হয় নাই আর আজকাল দেখা যায় যে চিতানলে-সতী বা অসতী সকল রমণীই দগ্ধ হয়। ইহাতে মনে হয় যে হয়ত অগ্নিদেব দাহ্য পদার্থ মাত্রেই দহন করে, সতী বা অসতী কাহাকেও খাতির করে না, নতুবা বর্তমান কালে সতী নারী একটিও নাই।\nহজরত ঈসা (আঃ)-এর জন্মের প্রায় দুই হাজার বৎসর পূর্বে পার্সি ধর্মের প্রবর্তক জোরোয়াষ্টার নিজ দেহের উপর উত্তপ্ত তরল ধাতু ঢালিয়া দিয়া অলৌকিক ক্রিয়া দেখাইতেন। ক্যাপি ডোসিয়ার অন্তর্গত ডায়ানার মন্দিরের পুরোহিতগণ উত্তপ্ত লাল বর্ণের লৌহের উপর দিয়া যাতায়াত করিয়া লোকদিগকে স্তম্ভিত করিতেন। ভারতবর্ষের বিশেষভাবে বাংলাদেশে-জগন্নাথের সন্ন্যাসীগণ জ্বলন্ত অগ্নিকুণ্ডের উপর দিয়া যাতায়াত করিয়া লোকের বিশ্বাস উৎপাদন করিতেন।\nজাপানের “সিন্ট” পুরোহিকগণ তাঁহাদের “মাৎসূরীর”র (উৎসবের) সময় অনেক অলৌকিক ক্রিয়া দেখাইয়া থাকেন। সর্বশ্রেষ্ঠ ক্রিয়াটির নাম “হাই ওয়াতারী”। অর্থাৎ জ্বলন্ত আগুনের উপর দিয়া যাতায়াত করা। জ্বলন্ত আগুনের উপর দিয়া পুরোহিতগণত হাঁটেনই, অধিকন্তু হাত ধরিয়া দর্শকগণকেও হাঁটাইতে পারেন। সিন্ট পুরোহিতগণ তার একটি বিভূতি প্রদর্শন করিয়া থাকেন, উহার নাম “কুগা-দুচী”। অর্থাৎ ফুটন্ত জলের দ্বারা স্নান করা (২৩)।\nউপরোক্ত অগ্নি ঘটিত বিভূতিগুলি সম্পর্কে বিশ্ববিখ্যাত যাদুকর (Magician) পি.সি.সরকার মহাশয় বলিয়াছেন- “বর্তমানকালের বৈজ্ঞানিক গবেষণার ফলে উহার ভৌতিক (অলৌকিক) অংশ চলিয়া যাইয়া ‘ম্যাজিক’ অংশটি বাহির হইয়া পড়িয়াছে”, অর্থাৎ তিনি উহার অধিকাংশই প্রদর্শন করিতে পারিতেন ও করিতেন।\nবর্তমান বৈজ্ঞানিক গবেষণার ফলে জানা গিয়াছে যে, দহনের একমাত্র সহায়ক হইল “অক্সিজেন”। ইহা এক প্রকার বায়বীয় পদার্থ। যেখানে অক্সিজেনের অভাব, সেখানে আগুন জ্বলে না। এই কারণেই বৃহদায়তনের কাঠের গুঁড়িতে আগুন ধরাইলে, উহার অভ্যন্তর বা কেন্দ্রভাগ জ্বলে না এবং বিপুল আয়তনের কাষ্ঠ রাশিতে আগুন দিলেও উহার মধ্যভাগের কাষ্ঠ থাকে অদগ্ধ।\nহজরত ইব্রাহিম (আঃ) যখন ভীষণ অগ্নিকাণ্ডে নিক্ষিপ্ত হইয়াও দগ্ধ হইলেন না, তখন কি প্রকৃতির নিয়মের ব্যতিক্রম ঘটিয়া অগ্নির দাহিকা শক্তি লোপ পাইয়াছিল, না বৃহদায়তন হেতু কাষ্ঠ রাশির অভ্যন্তর ভাগ “অক্সিজেন” অভাবে অদাহ্যই ছিল।\nশোনা যায় যে, আগের দিনে মুনি-ঋষীদের কেহ কেহ কুম্ভক প্রক্রিয়ার দ্বারা নাকি শ্বাস-প্রশ্বাস বন্ধ রাখিয়া অর্থাৎ অক্সিজেন ছাড়া দীর্ঘ সময় বাঁচিয়া থাকিতে পারিতেন। হজরত ইব্রাহিম (আঃ) তাহা জানিতেন কি? নতুবা তিনি অক্সিজেন শূন্য স্থানে বাঁচিলেন কি রূপে?\n১১। হজরত নূহ নবীর সময়ের মহাপ্লাবন পৃথিবীর সর্বত্র হইয়াছিল কি?\nধর্মাচার্যগণ বলিয়া থাকেন যে, হজরত নূহের সময় নানাবিধ পাপাচার করায় মানুষ ধ্বংস করার উদ্দেশ্যে খোদাতা’লা পৃথিবীর এক গজব (মহাপ্লাবন) নাজেল করেন। চল্লিশ দিবারাত্র অবিরাম বৃষ্টির ফলে সমস্ত পৃথিবী জলে ডুবিয়া গিয়াছিল। এমন কি পর্বতের উপরেও ১৫ হাত জল জমিয়াছিল। পৃথিবীতে মানুষ, পশু, পাখী, কীট-পতঙ্গাদি কোন প্রাণীই জীবিত ছিল না। হজরত নূহ তার জাহাজে যে সকল প্রাণীদের আশ্রয় দিয়াছিলেন, মাত্র তাহারাই জীবিত ছিল।\nহজরত আদম হইতে হজরত নূহ দশম পুরুষ এবং উক্ত মহাপ্লাবন হইয়াছিল হজরত আদমের জন্মের তারিখ হইতে ১৬৫৬ বৎসর পরে (২০)। মাত্র এক জোড়া মানুষ হইতে এত অল্প সময়ের মধ্যে তখন পৃথিবীতে মানুষ খুব বেশী জন্মিতে পারে নাই। বিশেষত সেকালের মানুষ ছিল শান্ত ও সরল প্রকৃতির। তথাপি তাহাদের পাপকার্য সহ্য করিতে না পারিয়া আল্লাহ জগতময় মহাপ্লাবন-রূপ গজব নাজেল করিলেন, আর বর্তমানে সহ্য করেন কিরূপে? বর্তমান জগতে পাপ কর্ম নাই কি?\nধর্মীয় মতে ইরান, তুরান, ইরাক ও আরবের কোন কোন অংশেই তখন লোকের বসতি ছিল। বাকী এশিয়া, ইউরোপ, আফ্রিকায় কোন লোকই ছিল না এবং আমেরিকা ও অস্ট্রেলিয়া ছিল অজ্ঞাত। এমতাবস্থায় সমস্ত পৃথিবী ব্যাপিয়া মহাপ্লাবন হইবার কারণ কি এবং মানুষের পাপের জন্য অন্যান্য প্রাণীরা মরিল কেন?\nমানুষের জীবন হরণ করা আজ্রাইল ফেরেস্তার কাজ। সে আল্লাহর আদেশ পাইলে যে কোন সময়ে, যে কোন অবস্থায়ই মানুষের ‘জান-কবজ’ করিয়া নিতে পারেন এবং গুটিকতক পাপীর ‘জান-কবজ’ করা হয়ত তাঁহার এক মুহূর্তের কাজ। মানুষের মৃত্যুই যদি আল্লাহর কাম্য হইত, তবে তিনি আজ্রাইলকে দিয়া উহা এক মুহূর্তে করাইতে পারিতেন। কিন্তু তাহা না করাইয়া তিনি চল্লিশ দিন স্থায়ী প্লাবনের ব্যবস্থা করিলেন কেন?\nভূমণ্ডলে জলের পরিমাণের হ্রাস-বৃদ্ধি নাই, আছে শুধু স্থানান্তর ও রূপান্তর। কোন দেশের উপর যে পরিমাণ বৃষ্টিপাত হয়, তৎসন্নিহিত সাগরাদির জল সেই পরিমাণ কমিয়া যায়। কেননা বাষ্পাকারে ঐ জল সাগরাদি হইতেই আসিয়া থাকে আর জলের একটি বিশেষ ধর্ম এই যে, বাহিরের কোন শক্তি প্রয়োগ না হইলেও উহার উপরিভাগ থাকে সমতল।\nঅরারট পর্বতের চতুর্দিকেই ভিন্ন ভিন্ন সাগর অবিস্থত। যথা- কৃষ্ণ সাগর, কাষ্পিয়ান সাগর, পারস্য উপসাগর, লোহিত সাগর, ভূমধ্য সাগর ইত্যাদি। অরারট পর্বতের চূড়ার উপর নাকি পনের হাত জল জমিয়াছিল এবং হজরত নূহের জাহাজখানা ঐ পর্বতের চূড়ায় আটকাইয়াছিল (তৌরিতে লিখিত অরারট পর্বতকে মুসলমানগণ বলেন “যুদী” পাহাড়)। কিন্তু ঐ পরিমাণ সাগরগুলির জল কমিয়াছিল কিনা? যদি কমিয়া থাকে, তাহা হইলে-সাগরের নীচু জলের সহিত অরারট পর্বতের উঁচু জল চল্লিশ দিন স্থিরভাবে দাঁড়াইয়া থাকিল কিরূপে, জল কাত হইয়াছিল কি?\nপ্রবল প্রবাহের ফলে হয়ত সমুদ্রের জল আসিয়া কোন দেশ প্লাবিত করিতে পারে এবং বায়ুর বেগ প্রশমিত না হওয়া পর্যন্ত ঐ জল স্থল ভাগের উপর দাঁড়াইয়া থাকিতে পারে। কিন্তু আলোচ্য প্লাবনে কোন রূপ বায়ুপ্রবাহ ছিল না, ছিল অবিরাম বৃষ্টি (২১)। ঐ প্লাবনে কোনরূপ ঝড়-বন্যা হওয়ার প্রমাণ আছে কি?\nহজরত নূহের জাহাজখানা নাকি দৈর্ঘ্যে ৩০০ হাত, প্রস্থে ৫০ হাত ও উচ্চতায় ৩০ হাত ছিল এবং প্লাবনের মাত্র সাতদিন পূর্বে উহা তৈয়ারের জন্য খোদাতা’লার নিকট হইতে হজরত নূহ ফরমায়েশ পাইয়াছিলেন (২২)।\nবর্তমান বিজ্ঞানের যুগে লোহা-লক্কড়, কলকব্জা ও ইঞ্জিন-মেশিনের অভাব নাই। তথাপি ঐ মাপের একখানা জাহাজ মাত্র সাত দিনে কোন ইঞ্জিনিয়ার তৈয়ার করিতে পারেন না। হজরত নূহ উহা পারিলেন কিরূপে? নদ-নদী ও সাগর বিরল মরু দেশে সূত্রধর ও কাঠের অভাব ছিল না কি? বিশেষত কাঠ চেরাইয়ের যন্ত্র ছিল কি? অধিকন্তু ইহারই মধ্যে-পৃথিবীর যাবতীয় পশু-পক্ষী ও কীট-পতঙ্গাদি জোড়া জোড়া এবং যাবতীয় গাছ-পালার বীজ সংগ্রহ করিয়া জাহাজে বোঝাই করিলেন কোন সময়?\nউক্ত প্লাবনে নাকি পৃথিবীর সকল প্রাণীই বিনষ্ট হইয়াছিল, মাত্র জাহাজে আশ্রিত কয়েকটিই জীবিত ছিল। বর্তমান জগতের প্রাণীই নাকি ঐ জাহাজে আশ্রিত প্রাণীর বংশধর। তাই যদি হয়, তবে মানুষ ও পশু-পাখী ওখান হইতে আসিতে পারিলেও কেঁচো ও শামুকগুলি বাংলাদেশে আসিল কি ভাবে?\n← বিপদে মোরে রক্ষা করো?\nবহুল প্রচলিত কিছু কুযুক্তি বা ফ্যালাসি বা কুতর্ক বা হেত্বাভাস →\nOne thought on “পঞ্চম প্রস্তাব: প্রকৃত বিষয়ক”\nদারুন, খুবই যুক্তিপূর্ণ লেখা আশা করব ধার্মিক গন এর বিরুদ্ধে যুক্তিপুর্ণ উত্তর দেবেন।


এতবড় পরাজয়ের পর কেমন ছিল মেসির অবস্থা? | Protichhobi\nকখনো কি লিওনেল মেসি ভাবতে পেরেছিলেন, ক্যারিয়ারের একেবারে শেষ দিকে এসে এতবড় লজ্জার মুখোমুখি হবেন! দলের মধ্যে সমস্যা আছে। আগের তুলনায় খুব ভালো খেলতে পারছে না বার্সেলোনা, এটা সবার জানা ছিল। বায়ার্ন মিউনিখের বিপক্ষে জয়টা হবে কঠিন। হারতেও হতে পারে। কিন্তু সেটা এত বড় ব্যবধানে! ৮-২ গোলের লজ্জার ইতিহাস তৈরি করা ব্যবধানে হারতে হবে, এটা কে ভাবতে পেরেছিল?\nলিওনেল মেসি মোটেও ভাবতে পারেননি। পুরো ফুটবল বিশ্বের কাছেই অবিশ্বাস্য মনে হচ্ছে, মেসির দল এতগুলো গোল হজম করলো! বেশ কয়েকটি মিস না হলে লজ্জার পরিমাণটা আরো বাড়তে পারতো।\n৮-২ গোলে হারের পর মাঠেই দেখা গিয়েছিল লিওনেল মেসিদের অসহায় মুখের অবস্থা। নিজেদের কাছেই তারা লজ্জিত। এতবড় হারের কোনো জবাব খুঁজে পাচ্ছে না কেউ। কেন, এত বড় পরাজয়?\nম্যাচ শেষে দ্রুততার সঙ্গেই ড্রেসিং রুমে ফিরে যান মেসি অ্যান্ড কোং। লজ্জার ইতিহাসের অংশীদার হয়ে মাঠে বেশিক্ষণ থাকা যায় না। কিন্তু ড্রেসিংরুমে যাওয়ার পর কি অবস্থা ছিল বিশ্বের সেরা ফুটবলার লিওনেল মেসির?\nস্প্যানিশ মিডিয়াগুলো জানাচ্ছে, ড্রেসিংরুমে সম্ভবত এই প্রথম এমন বিধ্বস্ত দেখা গেছে মেসিকে। মাদ্রিদ ভিত্তিক মার্কা লিখেছে, ‘ড্রেসিং রুমে কোনোভাবেই মেসি নিজের বিধ্বস্ত চেহারা লুকাতে পারেননি।’\nমেসি কোনোভাবেই পারেননি ভাবারিয়ানদের সম্মিলিত আক্রমণ ঠেকাতে। একতরফা কোয়ার্টার ফাইনালে পুরোপুরি বিধ্বস্ত হয়ে বিদায় নিতে হয়েছে বার্সাকে।\nম্যাচের পর মেসিদের ড্রেসিংরুমের একটি ছবি প্রকাশ হয়েছে। যেটাতে দেখা যাচ্ছে, বিধ্বস্ত মেসি নির্বাক বসে আছেন। যা ঘটে গেছে কিছুক্ষণ আগে, সেটা হয়তো কোনোভাবেই মেনে নিতে পারছেন না তিনি। ছবিতে দেখা যাচ্ছে, গোলরক্ষক মার্ক আন্দ্রে টার স্টেগানের কাছাকাছি তিনি। স্টেগান ড্রেসিংরুমের দরজায় দাঁড়িয়ে, উদাস দৃষ্টিতে অন্যদিকে তাকিয়ে আছেন। মেসি ভেতরে বসে আছেন পুরোপুরি বিধ্বস্ত ভঙ্গিতে।\n২০০৬/০৭ সালের পর এই প্রথম একটি মৌসুম পার করছেন মেসি, যেটাতে কোনো শিরোপাই জেতেননি। কিন্তু তার চেয়েও বড় কথা, বায়ার্নের কাছে এতবড় হারের হৃদয়ে যে ব্যথা পেয়েছেন, সেটা উপশম হতেও অনেক বেশি সময় লাগার কথা।\nব্রিটিশ মিডিয়া জানাচ্ছে, বায়ার্নের কাছে প্রথমার্ধে ৪ গোল খাওয়ার পরও ড্রেসিং রুমে পুরোপুরি বিধ্বস্ত দেখা গেছে মেসিকে। তাকে দেখে মনে হচ্ছিল, তিনি বার্সার কেউ নন। অনাহুত কেউ চলে এসেছেন এবং চরম বাজে একটা পরিস্থিতির শিকার হয়ে বসে আছেন।


জুলাই 28, 2019 বাইনারি বিকল্পের সেরা সূচক লেখক সুমন শাহ 33276 দর্শকরা\nক্লিক লেনদেন হেজিং বাইনারি বিকল্পগুলি অর্থের মধ্যে নেই করুন বিষয়বস্তু দেখান বিকল্পে ঘ. “শুধু ঘঅঘউ গেইট দ্বারা প্রাপ্ত সমীকরণ বাস্তবায়ন সম্ভব” বিশ্লেষণপূর্বক উক্তিটির সত্যতা যাচাই কর। ৪\nলেনদেন হেজিং বাইনারি বিকল্পগুলি অর্থের মধ্যে নেই - লাভজনক ট্রেডিং কৌশল\nফরেক্স মার্কেট সবসময় একই আচরণ করে না. কখনও কখনও এটি একটি দীর্ঘ সময় জন্য প্রবণতা না এবং লেনদেন হেজিং বাইনারি বিকল্পগুলি অর্থের মধ্যে নেই তাই প্রবণতা ব্যবসায়ীদের বেড়া উপর বসতে এবং কিছু না করা আছে. কখনও কখনও এটি একটি দিক দিকে জোরালোভাবে চলন্ত উপর রাখে এবং এটি আপনি প্রবেশ করার জন্য কোনো সুযোগ দেয় না. কখনও কখনও এটি একটি পরিসীমা ভিতরে চলন্ত উপর রাখে এবং কিছু বিশেষ গুণ নিয়ে ব্যবসা করতে ব্যবহার করা হয় যারা একটি দীর্ঘ সময় জন্য ব্যবসা করতে সক্ষম হবে না, শুধুমাত্র ফ্রেম. সর্বোপরি, কখনও কখনও ব্যবহার করা হয় যে একটি ভাল ট্রেডিং সিস্টেম একটি যাদুমন্ত্র মত কাজ করতে, কাজ স্টপ এবং স্টপ ক্ষতি আঘাত আরম্ভ করা হয়. PPC বিজ্ঞাপণের, ভিডিওতে বিস্তারিত ব্যবহারের সুস্পষ্ট সুবিধার।\nআমদানি-রপ্তানি ও সংগনিরোধ বিষয়ক কর্মশালা, সেমিনার, সভা ইত্যাদি আয়োজন। পেইন্টিং, ম্যাট বা চকচকে চূড়ান্ত নকশা জন্য লেনদেন হেজিং বাইনারি বিকল্পগুলি অর্থের মধ্যে নেই বার্নিশ, আলাদাভাবে ক্রয় করা হয়।\nঢাকা, বুধবার, ২৪ জুলাই ২০১৯ | ৯ শ্রাবণ ১৪২৬ আপনি যদি হিসাবরক্ষণে ভাল হন তবে আপনি বিভিন্ন ব্যবসার জন্য বুকkeeping পরিষেবাগুলিও সরবরাহ করতে পারেন। আপনি একটি ওয়েবসাইট তৈরি করতে পারেন বা এমনকি সামাজিক মিডিয়াতে আপনার পরিষেবাগুলি প্রচার করতে পারেন।\nঅর্থাৎ, আপনাকে সংযোগের অনুপস্থিতিতে প্রযুক্তিগত উল্লেখগুলি ইস্যু করতে অস্বীকার করতে হবে। তারপর এটি প্রসিকিউটর, বা আদালতে আপিল করা যেতে পারে। এটা অস্বীকার করা আবশ্যক যে তথ্য বিবেচনা করা আবশ্যক। প্রবণতা বা যে দিকে বাজার এগোতে পারে সেটি চিহ্নিত করা হল অন্যতম প্রধান টেকনিক এই বিশ্লেষণের। মাঝেমাঝে এটি নির্ধারিত হতে পারে কেবলমাত্র চার্টটি দেখে। অন্যান্য ক্ষেত্রগুলিতে দামের তথ্যকে আরও গভীর বিশ্লেষণ করতে হবে।\nচতুর (চতুর) - "মধু" বা "লেনদেন হেজিং বাইনারি বিকল্পগুলি অর্থের মধ্যে নেই বেজি" স্প্যানিশ - আক্ষরিক শব্দ মানে। সেই স্ত্রীলোকটি তখন অনুরক্ত সম্পর্ক, যা কিছু মিষ্টি, মনোরম সদৃশ বলা। অর্ডার পরিকল্পনার স্ব-প্রস্তুতি কোনো ত্রুটি এড়ানোর জন্য কঠোরভাবে উপরে বিধি ও ভবন কাঠামো মেনে চলে প্রয়োজন।\nঅনুরূপভাবে, উদাহরন হিসেবে, আমরা নীচে একটি Downtrend মার্কেটের Chart দেখি, Chart এ Retracement Tool এর সাহায্যে Fibonacci Retracement লাইন টানা (অংকন করা) হয়েছে এবং সার্বিক পরিস্থিতি বিবেচনা করে 61.8% Retracement লেভেলে (Cপয়েন্টে) Sell Entry প্রদান করা হয়েছে। Eobot - নিজস্ব সফ্টওয়্যার ও প্রদর্শন করতে একটি সুবিধাজনক উপায় সঙ্গে cryptocurrency বিভিন্ন ধরনের উৎপাদনের জন্য অন্য একটি পরিষেবা।\n১৩. সহযোগী বীমা (SupplementaryInsurance): মূল বীমার (পরিকল্পের) সাথে সামান্য প্রিমিয়ামের বিনিময়ে যে বীমার মাধ্যমে তুলনামুলক অনেক বেশি আর্থিক সুবিধা দেয় তাকেই সহযোগী বীমা বলে। শুধুমাত্র মূল পরিকল্পের সাথেই সহযোগী বীমা নেয়া যায়। আলাদা ভাবে নেয়া যায় না। সব পরিকল্পের সাথে সহযোগী বীমা দেয়া হয় না । বহুল প্রচারিত দুইটি সহযোগী বীমা হলো- সিদ্ধান্ত গ্রহণের বস্তুনিষ্ঠতার জন্য অ্যাকাউন্ট ঋণদান অসুবিধেও মধ্যে গ্রহণ করা উচিত। এর মধ্যে রয়েছে।\nলেনদেন হেজিং বাইনারি বিকল্পগুলি অর্থের মধ্যে নেই - ফরেক্স\nবুকের দুধ এক্সচেঞ্জ, দুধ আউন্স প্রতি $ 3.00 থেকে $ 1.50 জন্য বিক্রি করতে লেনদেন হেজিং বাইনারি বিকল্পগুলি অর্থের মধ্যে নেই থাকে. দৃষ্টিভঙ্গি, একটি শিশুকে তার ওজন প্রতিদিন দুধ, নির্ভর করে এর মধ্যে 13 থেকে 42 আউন্স প্রয়োজন যে করা – $3একটি আউন্স এ, যে $ 39 থেকে $ 126 একটি দিন. Yowza!! কপার সালফেটটি বসন্ত বা শরৎকালে 5-6 বছরের মধ্যে 1 বার প্রবর্তিত হয় (এটি প্যারাইটাইট ক্যাল্যাসিনের বিকল্প), খরচ 1 জি / 1 মি 2। এই আগে, ভাল কাটা এবং স্থল সঙ্গে মিশ্রিত করা প্রয়োজন।


খুব সাবধান! ব্যাঙ্কে নিয়ম না মানলে সব টাকা ব্যাঙ্ক থেকে উধাও, সতর্কবার্তা দিল SBI - Bharat Barta\nHome/নিউজ/খুব সাবধান! ব্যাঙ্কে নিয়ম না মানলে সব টাকা ব্যাঙ্ক থেকে উধাও, সতর্কবার্তা দিল SBI\nখুব সাবধান! ব্যাঙ্কে নিয়ম না মানলে সব টাকা ব্যাঙ্ক থেকে উধাও, সতর্কবার্তা দিল SBI\nBharat Barta DeskAugust 3, 2019 , 8:53 AM\nগ্রাহকদের উদ্দেশে সতর্ক বার্তা SBI ব্যাঙ্কের। গ্রাহকদের সুবিধার্থে বেশ কিছু নিয়ম মান্যতা জারি করেছে SBI. নিয়ম না মানলে চুরি হতে পারে অ্যাকাউন্টের সব টাকা! এই চুরি আটকাতেই গ্রাহকদের সতর্কবার্তা SBI এর পক্ষ থেকে। বর্তমান সময়ে শপিং থেকে শুরু করে পেট্রোল-ডিজেল কেনাকাটা, সব ক্ষেত্রেই কার্ডের মাধ্যমেই টাকা মেটাতে হয়৷ তবে অনেকেই কার্ড এর সঠিক ব্যবহার জানে না। আর তার জন্যই বড়সড় মূল্য চোকাতে হতে পারে ভবিষ্যতে। যার কল্পনা কোনও গ্রাহক কখনই করতে পারবেনা। বিভিন্ন সময় ইন্টারনেট জালিয়াতির শিকার হয়ে থাকেন সাধারন মানুষ।\nএই জালিয়াতির হাত থেকে গ্রাহকদের রক্ষা করতেই নতুন পদক্ষেপ স্টেট ব্যাঙ্কের। স্টেট ব্যাঙ্ক তাই সতর্কতার সূত্র জানায়; কোনও অজ্ঞাত ব্যক্তির কাছ থেকে কোনও রকমের যোগসূত্র বা ই-মেল এলে সেগুলি এড়িয়ে যাওয়া উচিত। এছাড়া কোনও পপ-আপ উইন্ডোর কোনও পাতায় একদম ক্লিক নয়, কোনও ভাবেই নিজের বা ব্যাঙ্ক সংক্রান্ত তথ্য প্রকাশ না হয় সেদিকে খেয়াল রাখতে হবে।\nঅচেনা কোনও ব্যক্তিকে ফোনে কোনও রকমের ব্যক্তিগত তথ্য বা পাসওয়ার্ড দেওয়াটা ঠিক নয়, সেক্ষেত্রে হ্যাকাররা আপনার অ্যাকাউন্ট থেকে টাকা চুরি করে নিতে পারবে। ব্যাঙ্ক সংক্রান্ত কোন পাসওয়ার্ড, পিন ইত্যাদির সম্পূর্ণ তথ্য কখনই কাউকে দেওয়া উচিৎ নয়৷ সব সময়ে ইন্টারনেট ব্যাঙ্কিং পরিষেবা ব্যবহারের আগে লগ ইন ও পরে লগ আউট করা আবশ্যক৷


অরিত্র দাস ৯:৩৬ অপরাহ্ণ, জানুয়ারি ২১, ২০২০\nশিক্ষা অর্জনের পথগুলো হবে জলের মতো স্বচ্ছ এবং মসৃণ। জীবনের প্রথম জ্ঞান অর্জনে ভয় নয়, উৎসাহ জাগানোটাই যেন মুখ্য হয়। প্রতিযোগিতা নয়, সহযোগিতা। প্রতিযোগিতায় জয়ী হতে সহায়তা করে বটে; কিন্তু জ্ঞান অর্জনে সহায়তা করে না। কেননা, প্রতিযোগিতা পরীক্ষা ও প্রতিদ্বন্দ্বিতার মধ্যে সীমাবদ্ধ। অপরদিকে জ্ঞানের শাখা-প্রশাখাকে পরীক্ষা ও প্রতিযোগিতার মধ্যে সীমাবদ্ধ করে রাখা যায় না।\nগভীরভাবে চিন্তা করলে দেখা যায়, সৃষ্টিশীলতার পথ রুদ্ধ করা এবং প্রতীভা ক্ষয়ের অন্যতম কারণ এই হীন, অসুস্থ প্রতিযোগিতা। প্রতিযোগিতা শিক্ষার্থীদের মাঝে প্রতিহিংসা পরায়ণতা তৈরি করে, প্রকৃতপক্ষে যথার্থ সদাশয় মানুষ হিসাবে গড়ে তুলতে সাহায্যে করে না। বর্তমান শিক্ষা পদ্ধতি প্রাথমিক শিক্ষাকে মৌলিক শিক্ষা থেকে সরিয়ে নিয়ে করে ফেলেছে জিপিএ ফাইভ পাওয়ার একটা অন্তঃসারশূন্য প্রতিযোগিতা। জিপিএ ৫-এর উন্মাদনা আমাদের শিশুদের শিক্ষাজীবনকে নিরানন্দময়তা করছেই, সঙ্গে তীব্রভাবে বিষিয়ে দিচ্ছে।\nজিপিএ-৫ ও ঘনঘন পরীক্ষার উদ্বেগে শিশুরা খেলোধুলা করতে পারছে না। বন্ধুদের সঙ্গে মিশে শিশুসুলভ দুষ্টুমিটুকুও করতে পারছে না। গল্প করতে পারছে না। পড়াশোনার বাইরের পৃথিবীটাকে তারা অবলোকন করতে পারছে না। ফুল, পাখি, বৃক্ষ, চন্দ্র, সূর্য, মাটি, নদী, জলের সঙ্গে তাদের দূরত্ব বেড়ে যাচ্ছে। ফলে তাদের শৈশব বলতে কিছু থাকছে না।\nকিন্তু হওয়ার কথা ছিল উল্টো। আতঙ্ক নয়, আনন্দ থাকা বাঞ্ছনীয় ক্লাসরুমে। জোর জবরদস্তি নয়, চাপিয়ে দেওয়া নয়, বরং শিশুদের দিতে হবে আনন্দঘন পরিবেশ। ওরা শিখবে খেলার ছলে। খেলা করবে ছড়া ও কবিতা নিয়ে। পাঠ্যবই পড়তে ভালো না লাগলে, দক্ষিণারঞ্জন মিত্র মজুমদারের রূপকথার শিশুসাহিত্য ঠাকুরমার ঝুলি পড়বে। গোপাল ভাঁড় পড়বে।\nপ্রখ্যাত কার্টুনিস্ট রামমোহনের মিনার কার্টুন দেখবে। ক্লাস রুমে মুখ গোমড়া করে স্তব্ধ হয়ে বসে না থেকে বরং ক্লাসের অবসরে স্কুলের মাঠে দৌড়ে-ছুটে বেড়াবে। দাবা খেলবে। ফুটবল খেলবে। গোল্লাছুট খেলবে। তবলা বাজাবে। নাচ করবে। গান গাইবে। সাঁতার কাটবে। পুকুরে মাছ ধরবে। যা মন চায় চিৎকার করে সবাইকে অকপটে জানিয়ে দেবে। প্রাথমিক শিক্ষা ব্যবস্থার পরিবেশ বলতে আসলে এরকম পরিবেশই বোঝায়। যা আমাদের দেশের প্রাথমিক শিক্ষা ব্যবস্থায় দেখতে পাওয়া না গেলেও উন্নত দেশগুলোতে দেখতে পাওয়া যায়। নেদারল্যান্ডসের শিশুদের শিক্ষার জগত খেলাধুলার মতো আনন্দময়। সাবলীল। এখানে মাধ্যমিক পর্যায়ের আগে কোনো শিশুকে বাড়ির কাজ এবং পড়াশোনার চাপ দেওয়া হয় না।\nফিনল্যান্ডের প্রাথমিক শিক্ষা পদ্ধতিও একই, কোনো শিশুকে বাড়ির কাজ দেওয়া হয় না। এ ছাড়া সাত বছরের আগে কোনো শিক্ষার্থীকে বিদ্যালয়ে পাঠানো যায় না এবং কিশোর বয়সে পা রাখার আগে তাদের কোনো ধরনের পরীক্ষা নেওয়া হয় না। প্রাথমিক শিক্ষার ছয় বছর জাপানিরা শিশুদের শেখায় নম্রতা, ভদ্রতা ও নীতি-নৈতিকতা। এ ছাড়া জাপানে ১০ বছর বয়স পর্যন্ত কোনো পরীক্ষা নেই। ব্রিটেনের শিশুদের প্রাথমিক বিদ্যালয়গুলোতে পরীক্ষা দিতে হয় না। এমনকি ‘মুখস্থবিদ্যা’ নামক শব্দটির সম্পর্কে ব্রিটেনের বাচ্চাদের বিন্দুমাত্র ধারণা নেই।\nঅর্থাৎ উন্নত দেশে প্রাথমিক শিক্ষা ব্যবস্থায় কোনো ধরনের পরীক্ষা নেই কিন্তু তৃতীয় বিশ্বের দেশ- বাংলাদেশে সে চিত্র আলাদা। শিক্ষাদীক্ষায় সবচেয়ে উন্নত নেদারল্যান্ডস, যুক্তরাজ্য, জার্মানি, যুক্তরাষ্ট্র, জাপান, দক্ষিণ কোরিয়া, চীন, সিঙ্গাপুর ও অস্ট্রেলিয়াসহ ৮৭টির অধিক দেশে প্রাথমিক শিক্ষার মেয়াদ ছয় বছর। আমাদের দেশে প্রাথমিক শিক্ষা দেওয়া হয় প্রথম শ্রেণি থেকে পঞ্চম শ্রেণি পর্যন্ত। মাত্র পাঁচ বছর। ১৯৫৫ সাল থেকে এই পাঁচ বছর মেয়াদি কোর্স চলছে প্রাথমিক শিক্ষা ব্যবস্থায়। এর আগে ১৯৫৪ সাল পর্যন্ত প্রাথমিক শিক্ষা চার বছর মেয়াদি কোর্স ছিল।\nতার মানে দাঁড়াল, উন্নত দেশের প্রাথমিক শিক্ষা ব্যবস্থার সঙ্গে এদেশের শিক্ষা পদ্ধতির ব্যাপক ফারাক। রবীন্দ্রনাথ ঠাকুরের ‘শিক্ষা’ সংজ্ঞার সঙ্গে এ দেশের শিক্ষার কোনো মিল নেই। সরকারের যারা এ দেশের শিক্ষাব্যবস্থা নিয়ে ভাবেন বা নীতিমালা প্রণয়ন করেন, তারা বাংলাদেশের শিশু, শিক্ষার্থী, পরিবেশ এবং শিক্ষা নিয়ে দো-টানার মধ্যে আছেন বলে একটা সংশয় সাধারণ মনে ঘুরপাক খাচ্ছে।\nবস্তুত শিক্ষা মন্ত্রণালয়ের কার্যক্রম দেখে মনে হয়, কর্তাব্যক্তিরা নিজেদের ওপর আস্থা হারিয়ে ফেলছেন। তারা আসলে কি সিদ্ধান্ত নিলে বা কোন উপায় অবলম্বন করলে শিক্ষার্থীদের ভালো হবে, ঠিক বুঝে উঠতে পারছেন না। আবার এমনও হতে পারে, তারা যেহেতু শিক্ষা মন্ত্রণালয়ে কাজ করেন তাই শিক্ষা ব্যবস্থায় তাদের একটা দায়বদ্ধতা আছে। সেই দায়বদ্ধতা থেকে শিক্ষার ক্ষেত্রে কোনো ভূমিকা না রাখলে, শিক্ষা ব্যবস্থা বারংবার সংস্কার না করলে তাদের অস্তিত্ব এবং পেশা দুটোই হয়তো সংকটে পড়ে যাবে। এই ভয়ে হয়তো তারা শিক্ষাব্যবস্থা ভেঙেচুরে একের পর এক অর্থহীন শিক্ষা পদ্ধতি প্রণয়ন করে যাচ্ছেন।\nসম্প্রতি শিক্ষামন্ত্রী ডা. দীপু মনি বলেছেন, ‘পাবলিক পরীক্ষা ছাড়া সমাপনী পরীক্ষাগুলোতে পুরো গ্রেডিং সিস্টেম তুলে দিয়ে কীভাবে মূল্যায়ন করতে পারি, সে বিষয়ে প্রধানমন্ত্রীও দিক-নির্দেশনা দিয়েছেন, সেটি নিয়ে আমরা কাজ করছি।’ এ থেকে স্পষ্ট যে, হয়তো আগামীতে সমাপনী থাকবে না, তবে পরীক্ষা থাকবে। পরীক্ষার এই আনন্দহীন চক্র থেকে শিক্ষার্থীদের মুক্তি নেই। তাহলে এখানে একটা প্রশ্ন দাঁড়ায়, যে শিক্ষা পদ্ধতির স্থায়িত্ব নেই, ভিত্তি নেই।\nএক সময় বাধ্য হয়ে তুলে দিতেই হয়। দুর্বল সৃজনশীল পদ্ধতিও একসময় তুলে দিতে হবে। তাহলে এমন শিক্ষানীতির প্রয়োগ করার দরকার ছিল কি? মোট কথা, আমাদের দেশে শিক্ষা সম্পর্কিত জ্ঞান ও দূরদর্শিতা দুটোই অত্যন্ত কম। সংশ্লিষ্টরা তাদের প্রণীত শিক্ষা পদ্ধতির ভবিষ্যৎ ফলাফল কী হবে সে সম্পর্কে পুরোপুরি অবগত আছেন বলেও মনে হয় না।\nযার কারণে উপেক্ষিত হচ্ছে ২০১০ সালে জাতীয় সংসদে গৃহীত সর্বশেষ পূর্ণাঙ্গ ‘জাতীয় শিক্ষানীতি ২০১০’। সেখানে অষ্টম শ্রেণি পর্যন্ত প্রাথমিক শিক্ষা ও নবম থেকে দ্বাদশ শ্রেণি পর্যন্ত মাধ্যমিক শিক্ষা ব্যবস্থা রাখা হবে এবং এসএসসি পরীক্ষা তুলে নেওয়া হবে। সেখানে সমাপনী (পিইসি) এবং জুনিয়র স্কুল সার্টিফিকেট (জেএসসি) ও জুনিয়র দাখিল সার্টিফিকেটের (জেডিসি) কথা উল্লেখ নেই।\nএর আগে স্বাধীন বাংলাদেশে আরও ছয়টি কমিশন বা কমিটি রিপোর্ট ঘোষিত হয়েছিল। স্বাধীন বাংলাদেশে প্রখ্যাত বিজ্ঞানী ড. কুদরাত-ই-খুদার নেতৃত্বে গঠিত প্রথম শিক্ষা কমিশন (১৯৭২) প্রাথমিক শিক্ষার মেয়াদ বাড়িয়ে আট বছর করার সুপারিশ (১৯৭৪) করে। পরবর্তীতে প্রায় সব শিক্ষা কমিশনই প্রাথমিক শিক্ষার মেয়াদ আট বছরে উন্নীত করার সুপারিশ বহাল রাখে। কিন্তু জাতীয় শিক্ষানীতির বাস্তবায়ন হতে দেখছি না।\nসরকার যতগুলো শিক্ষা ব্যবস্থার সংস্কার করেছে তার সব যে খারাপ তা বলব না। অনেক কিছু অবশ্যই ভালো। ধীরে ধীরে সমস্ত প্রাথমিক বিদ্যালয় সরকার জাতীয়করণ করছে। যেমন বার্বাডোজ নামক দেশটির বেশির ভাগ স্কুলই সরকারি। সরকারের বিপুল বিনিয়োগের কারণে সেদেশে সাক্ষরতার হার প্রায় ৯৮ শতাংশ। বাংলাদেশের জাতির পিতা বঙ্গবন্ধু শেখ মুজিবুর রহমান সর্বপ্রথম ১৯৭৩ সালে প্রাথমিক বিদ্যালয় জাতীয়করণের কাজটি শুরু করেন।\nপরবর্তী সময়ে তারই ধারাবাহিকতায় ২০১৩ সালে তাঁর কন্যা প্রধানমন্ত্রী শেখ হাসিনা বাকি বেসরকারি প্রাথমিক শিক্ষাপ্রতিষ্ঠানকে জাতীয়করণ করার কাজ শুরু করেন। সেই সঙ্গে প্রাথমিক শিক্ষায় শিশুদের অংশগ্রহণের হার বৃদ্ধি, শ্রেণিকক্ষে লৈঙ্গিক সমতা প্রতিষ্ঠা, বিনামূল্যে বই বিতরণ, প্রাথমিক শিক্ষার্থীদের উপবৃত্তি প্রদান ও স্কুল ফিডিং কর্মসূচির মতো সরকারি-বেসরকারি নানা উদ্যোগ নেন।\nসরকারি-বেসরকারি উদ্যোগে স্কুলের ছাত্রীদের সাইকেল সরবরাহ করা হচ্ছে। ফলশ্রুতিতে এডুকেশন-৯ ফোরামভুক্ত দেশগুলোর মধ্যে শীর্ষে অবস্থান করছে বাংলাদেশ। এ ক্ষেত্রে বাংলাদেশ তার প্রতিবেশী দেশ ভারতসহ বিশ্বের অনেক শক্তিশালী রাষ্ট্রকে ছাড়িয়ে গেছে। তবে এগুলো সংবিধানের মৌলিক শিক্ষা নিশ্চিত করার সার্বিক আয়োজন হতে পারে। শিক্ষার মান নিশ্চিত করতে পারেনি।\nকারণ, যে সফলতাগুলো নিয়ে এতক্ষণ কথা হচ্ছিল সেসব প্রাথমিক শিক্ষার বাহ্যিক উন্নয়ন, প্রাথমিক শিক্ষার ভেতরকার গুণগত উন্নয়ন নয়। নয় শিশুদের মনস্তাত্ত্বিক উন্নয়ন। প্রাথমিক শিক্ষার বাহ্যিক উন্নয়ন হয়েছে, এখন প্রাথমিক শিক্ষার মনের উন্নয়ন ঘটাতে হবে। আর তা ঘটাতে হলে ঘনঘন পরীক্ষা পদ্ধতি তুলে দিতে হবে।\nশিশুশিক্ষা উন্নয়ন ও মেধা বিকাশে প্রধান অন্তরায় প্রত্যেক শ্রেণিতে একাধিক পরীক্ষাসহ পঞ্চম শ্রেণি এবং অষ্টম শ্রেণির পাবলিক পরীক্ষা। সার্টিফিকেট ব্যতীত এ পরীক্ষা একজন শিক্ষার্থীর জীবনে কোনো গুরুত্বপূর্ণ অবদান রাখতে পারে না। বরং একজন শিশু শিক্ষার্থীকে জীবনের সরল রেখাপথে হাঁটতে শুরুতেই বাধা সৃষ্টি করে। তার কোমল জীবনকে আঘাত করে। অতএব, আমরা সার্টিফিকেট চাই নাকি শিশুর মেধার উৎকর্ষ চাই-এটা একটা প্রশ্ন। আরও একটি প্রশ্ন সামনে এসে দাঁড়িয়েছে, আমরা পাসের হার চাই, নাকি গুণগত মানসম্পন্ন শিক্ষা চাই?\nএত পরীক্ষা, এত প্রতিযোগিতা ও মুখস্থবিদ্যা দিয়ে যখন স্বাধীনতার পঞ্চাশ বছরে এ দেশে একজন বিশ্ববিখ্যাত ডাক্তার, বিজ্ঞানী, দার্শনিক তৈরি করা গেল না তখন শিক্ষা ব্যবস্থার আমূল পরিবর্তনের মাধ্যমে একটা বিপ্লব দরকার। পরীক্ষার চেয়ে জানার প্রতি বেশি গুরুত্ব দিতে হবে, আবিষ্কারের চেয়ে উদ্ভাবনের ওপর গুরুত্ব দিতে হবে। বাড়ির কাজের চেয়ে শিশুর মানসিক বিকাশে ও চিন্তার উৎকর্ষ সাধনে জোর দিতে হবে। পরীক্ষা মেধা মূল্যায়নের চেয়ে হতাশা তৈরি করে বেশি।\nপ্রতিটি স্তরে মানুষের চিন্তায়, ফলাফলে, যোগ্যতা ও দক্ষতায়, চলাফেরার, কথা-বার্তায়, আকাক্সক্ষায় পরিবর্তন আসে। সেই পরিবর্তনকে মসৃণ করতে পারে সহযোগিতা। নয়তো সমাপনী পরীক্ষায় ব্যর্থ একজন শিক্ষার্থী জুনিয়র সার্টিফিকেট পরীক্ষার সময় আগের কৃত ফলাফলের কারণের হতাশায় ভুগবে। ফলে তার ভালো করার ইচ্ছাশক্তিটা হারিয়ে যাবে।\nআবার জুনিয়র স্কুল সার্টিফিকেট পরীক্ষার আশানুরূপ ফলাফল করতে না পারা একজন শিক্ষার্থী এসএসসি পরীক্ষায় ভালো করার মানসিকতা হারিয়ে ফেলবে। তাই হতাশা সৃষ্টিকারী ঘনঘন পাবলিক পরীক্ষা রদ করতেই হবে। কেননা, ঘুণে পোকা যেমন কাঠের শরীরে বাসা বেঁধে কাঠটিকে আস্তে আস্তে শেষ করে দেয় তেমনি হতাশা একজন শিক্ষার্থীকে তিলে তিলে ধ্বংসের দ্বারপ্রান্তে নিয়ে যায়। দুশ্চিন্তায় ভুগতে হয় অভিভাবকদের।\nশিক্ষা মানে শেখা। সেই শেখায় যখন জবরদস্তি, পাস-ফেল, ভয়-আতঙ্ক, হতাশার বীজ ও আত্মহত্যার প্রবণতা থাকে। তখন শিক্ষায় আর শেখার প্রবণতা থাকে না। বস্তুত মুখস্থবিদ্যা, প্রতিযোগিতা, ঘনঘন পরীক্ষা নিছক কোনো শব্দ নয়, মেধা ধ্বংসের তিন আগ্নেয়াস্ত্র।\nঅরিত্র দাস : শিক্ষার্থী, আইন ও বিচার বিভাগ\nজাহাঙ্গীরনগর বিশ্ববিদ্যালয়, ঢাকা


দেশে করোনার নতুন ৩৪ ধরনের জিনগত পরিবর্তন শনাক্ত - আজকের খবর বিডি\nসময়: March, 22, 2021, 11:11 am\nচট্টগ্রাম: দেশে ছড়িয়ে পড়া করোনা ভাইরাসে নতুন করে আরও ৩৪ ধরনের জিনগত পরিবর্তন শনাক্ত হয়েছে। ২০২০ সালে বাংলাদেশে করা করোনার জিনোম সিকুয়েন্সগুলোর তথ্য বিশ্লেষণ করে এমন তথ্য জানিয়েছেন ঢাকা ও চট্টগ্রাম বিশ্ববিদ্যালয়সহ চারটি প্রতিষ্ঠানের গবেষকরা।\nআন্তর্জাতিক গবেষণা প্রকাশনা সংস্থা ‘এলসেভিয়ার’ প্রকাশিত এ গবেষণায় দেখা যায়, গত এপ্রিল থেকে ডিসেম্বর পর্যন্ত দেশে এ ভাইরাসের জিনোমে ৪ হাজার ৬০৪ ধরনের ভিন্নতা দেখা গেছে। পৃথিবীর অন্য কোথাও দেখা যায়নি এমন নতুন ধারার পরিবর্তন বাংলাদেশে পাওয়া গেছে ৩৪টি। এ পরিবর্তনকে (মিউটেশন) গবেষকেরা নাম দিয়েছেন ‘বাংলা মিউটেশন’। বাংলাদেশের তিন জেলা ঢাকা, চট্টগ্রাম ও চাঁদপুরে নতুন শনাক্ত হওয়া এসব জিনগত পরিবর্তন বা মিউটেশনে সবচেয়ে বেশি পাওয়া গেছে।\nগবেষণায় বলা হয়, পৃথিবীব্যাপী করোনা ভাইরাসের যে পরিবর্তনটিকে ২০২০ সালের নভেম্বর পর্যন্ত সবচেয়ে শক্তিশালী ও সংক্রমণশীল বলে বিবেচনা করা হয়েছে, সেই ‘জি৬১৪ডি’ মিউটেশনটি বাংলাদেশের ৯৮ শতাংশ সিকুয়েন্সের মধ্যেই ছিল।\nএ গবেষণার নেতৃত্বে ছিলেন চট্টগ্রাম বিশ্ববিদ্যালয়ের জেনেটিক ইঞ্জিনিয়ারিং অ্যান্ড বায়োটেকনোলজি বিভাগের শিক্ষক মাহবুব হাসান, ড. আদনান মান্নান এবং বিজ্ঞান ও প্রযুক্তি বিশ্ববিদ্যালয়, চট্টগ্রামের (ইউএসটিসি) শিক্ষক রাসেল দাশ।\nগবেষকদলের ড. আদনান মান্নান বলেন, এ মিউটেশন বা জিনগত ভিন্নতার কারণে ভাইরাসের সংক্রমণ ক্ষমতায় কোনো পরিবর্তন এসেছে কিনা তা খতিয়ে দেখা খুব গুরুত্বপূর্ণ। কোনো বিশেষ উপসর্গের পেছনে এরকম ইউনিক বা বাংলাদেশে স্বতন্ত্র মিউটেশনগুলো দায়ী কিনা, কিংবা এ ধরনের মিউটেশন থাকলে রোগীরা উপসর্গবিহীন হয় কিনা সেটাও দেখা প্রয়োজন। কারণ ‘নিউ মাইক্রোবস অ্যান্ড নিউ ইনফেকশন’ নিবন্ধে প্রকাশিত আমাদের আরেকটি গবেষণায় দেখা গেছে সাম্প্রতিক সময়গুলোতে দেশে আনুপাতিকহারে উপসর্গবিহীন কোভিড-১৯ রোগীর সংখ্যা বাড়ছে। ’\nইউএসটিসি’র শিক্ষক রাসেল দাশ বলেন, ‘এ গবেষণায় পাওয়া ফলাফলগুলোর মধ্যে উল্লেখযোগ্য একটি দিক হলো বাংলাদেশের ইউনিক মিউটেশনগুলো অঞ্চলভিত্তিক। কিছু কিছু জিনগত পরিবর্তন শুধু নির্দিষ্ট কিছু জেলা বা অঞ্চলেই দেখা গেছে। এক্ষেত্রে সেসব জেলার ভৌগোলিক অবস্থান, জীবনযাপন এবং পরিবেশগত নিয়ামকগুলো হয়তো ভাইরাসকে বদলে দিতে ভূমিকা পালন করছে।\nগবেষণাকাজের সমন্বয়কারী চট্টগ্রাম বিশ্ববিদ্যালয়ের শিক্ষক মাহবুব হাসান বলেন, এতগুলো ইউনিক মিউটেশন থাকলে বড় একটি সম্ভাবনা থাকে দেশে নতুন কোনো ভেরিয়েন্ট উদ্ভব হওয়ার। এক্ষেত্রে গবেষণাগারে দ্রুত এসব মিউটেশন বহন করা ভাইরাসগুলো নিয়ে পর্যবেক্ষণ করা প্রয়োজন। ’\nগবেষণা তত্ত্বাবধান করেন ঢাকা বিশ্ববিদ্যালয়ের শিক্ষক এসএম মাহবুবুর রশিদ ও ভেটেরিনারি অ্যান্ড অ্যানিম্যাল সায়েন্সেস বিশ্ববিদ্যালয়ের শিক্ষক জুনায়েদ সিদ্দিকী। এ ছাড়া গবেষণায় তথ্য উপাত্ত বিশ্লেষণ করেন মালেশিয়ার মোনাশ বিশ্ববিদ্যালয়ের গবেষক হামিদ হোসাইন ও নাজমুল হাসান এবং সার্বিক সহযোগিতা করেন চট্টগ্রাম বিশ্ববিদ্যালয়ের শিক্ষার্থী আসমা সালাউদ্দিন, রাশেদুজ্জামান ও মেহেদী হাসান।


কবি শাহেদ রহমানের ৩ কাব্যগ্রন্থের মোড়ক উন্মোচন\nকবি শাহেদ রহমানের ৩ কাব্যগ্রন্থের মোড়ক উন্মোচন\nআপডেট: ২০১৯-১০-২৮ ৯:৩০:২৩ পিএম\nমোড়ক উন্মোচন অনুষ্ঠানে অতিথিরা। ছবি: জিএম মুজিবুর\nঢাকা: কাস্টমসের সাবেক কমিশনার শাহেদ রহমান। তবে কাস্টমসে থাকলেও তার বিচরণ আছে সাহিত্যের অঙ্গণে। সে সূত্রেই কবিতা লেখা। আর সেই কবিতা ধরেই অনুষ্ঠিত হলো কবি শাহেদ রহমানের তিনটি কাব্যগ্রন্থের প্রকাশনা উৎসব।\nসোমবার (২৮ অক্টোবর) সন্ধ্যায় জাতীয় জাদুঘরের কবি সুফিয়া কামাল মিলনায়তনে এই প্রকাশনা উৎসব অনুষ্ঠিত হয়। অনুষ্ঠানের আয়োজন করে কবিদের সংগঠন ‘কাব্য কলা’।\nঅনুষ্ঠানে জাতীয় অধ্যাপক ড. আনিসুজ্জামানের সভাপতিত্বে প্রধান অতিথি হিসেবে উপস্থিত ছিলেন তথ্য প্রতিমন্ত্রী মুরাদ হাসান। বিশেষ অতিথি হিসেবে উপস্থিত ছিলেন বাংলা একাডেমির মহাপরিচালক হাবীবুল্লাহ সিরাজী এবং ভাষাবিজ্ঞানী অধ্যাপক ড. মনিরুজ্জামান।\nশাহেদ রহমানের যে তিন বইয়ের মোড়ক উন্মোচন করা হয়। সেগুলো হলো- ‘আছে রোদ আছে জলের জ্যোৎস্না’, ‘রূপকথা ভালো নেই’ এবং ‘বৃষ্টির সিম্ফনি’। অনুষ্ঠানে অতিথিরা বইগুলোর মোড়ক উন্মোচন করেন।\nঅনুষ্ঠানে তথ্য প্রতিমন্ত্রী মুরাদ হাসান বলেন, কবিতার যে আবেগ, অনুভূতি তা উপলব্ধি করার যোগ্যতা আমার নেই। যার ফলে শাহেদ রহমানের কবিতা নিয়ে কিছু বলার অধিকার নেই। শুধু এটুকু বলবো, তিনি প্রাজ্ঞ মানুষ। তার জ্ঞান, প্রজ্ঞা ও পাণ্ডিত্যকে শ্রদ্ধা করি।\nজাতীয় অধ্যাপক আনিসুজ্জামান বলেন, শাহেদ রহমান কবিতার প্রতি সমর্পিত মানুষ। তার কবিতায় প্রেম, প্রকৃতি, স্বদেশসহ বিভিন্ন বিষয় চিত্রায়িত। সেখানে আছে দেশ ও মানুষের প্রতি দায়বোধ। বলা যায়, তার কবিতা চিত্ররূপময়।\nকবি হাবীবুল্লাহ সিরাজী বলেন, বাংলাদের অধিকাংশ মানুষ তাদের রক্তে কবিতা ধারণ করে। যেভাবে তারা হাওয়া-মাটি-জল নিজের ভেতর ধারণ করে, কবিতাকে তারা সেভাবে গ্রহণ করে। কবিতার মাধ্যমেই আমরা ‘জয় বাংলা’ ধারণ করেছি। জয় বাংলা বলেই আমরা এক হয়েছি। দেশের স্বাধীনতা ছিনিয়ে এনেছি।\nঅনুষ্ঠানে আরও বক্তব্য রাখেন অধ্যাপক ড. মনিরুজ্জামান, কবি নাসির আহমেদ ও সাংবাদিক আতাহার খান। অনুভূতি প্রকাশ করেন শাহেদ রহমান।\nঅনুষ্ঠানের শেষ পর্বে শাহেদ রহমানের কবিতা আবৃত্তি করেন অধ্যাপক রূপা চক্রবর্তী, ডালিয়া আহমেদ, ড. শাহদাৎ হোসেন নিপু, মাহিদুল ইসলাম মাহি, পারভেজ চৌধুরী, নাজমুল আহসানসহ অন্য আবৃত্তি শিল্পীরা।\nবাংলাদেশ সময়: ২১২৬ ঘণ্টা, অক্টোবর ২৮, ২০১৯\nকপিরাইট © 2020-05-28 13:19:27 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান\ndb 2019-10-28 21:30:23


শ্রী ৪২০-তে মান্না দে’র গানটাই তো কিংবদন্তি | Is Manna Dey's song in Sri 420alegend | Eisamay Gold\nশ্রী ৪২০-তে মান্না দে’র গানটাই তো কিংবদন্তি?\n18 Jun 2020, 06:06:15 PM IST\nঅথচ, মান্নাকে ছেড়ে রাজ কাপুর মুকেশকেই বেছে নিলেন। ব্যক্তিগত সম্পর্কই তার কারণ। বললেন প্রীতীশ নন্দীশোভন তরফদার\nশোভন তরফদার: আপনি বাঙালি এবং আপনি দীর্ঘকাল মুম্বইয়ে আছেন, বলিউড আপনার\nসঙ্গে কাজ করেন কেন? করণ তো স্রেফ মিষ্টি, সুচিক্কণ ছবি বানান, তবুও শাহরুখ… ওই যে, ব্যক্তিগত সম্পর্ক…\nশোভন তরফদার: আপনি বাঙালি এবং আপনি দীর্ঘকাল মুম্বইয়ে আছেন, বলিউড আপনার নখদর্পণে৷ সেই সূত্রেই আপনাকে একটা প্রশ্ন৷ মান্না দে-র প্রয়াণের পরে একটা তর্ক উঠেছে যে, মান্না দে কতটা বাঙালি এবং কত দূর সর্বভারতীয়? তাঁকে আমরা কোন পরিচয়ে ধরতে চাইব? বাঙালি? নাকি সর্বভারতীয়?\nপ্রীতীশ নন্দী: আমার মতে, মান্না দে-কে ভারতীয় অর্থে গ্রহণ করাই উচিত৷ ওঁকে নিছকই বাঙালি বলার তো কোনও কারণ দেখি না৷ কারণ, ওঁর স্বপ্নটাই সেই বড়ো মাপে বাঁধা ছিল৷ তা এই যে, নিছকই বাংলার মধ্যে বসে থাকলে হবে না, বম্বে- তখন সবাই বম্বে বলত- ফিল্ম ইন্ডাস্ট্রিতে নাম করতে হবে৷ স্বপ্নের সেই আদলটাই বুঝিয়ে দেয়, ইতিহাসে তিনি কী ভাবে থাকতে চেয়েছিলেন এবং উল্টো দিকে ইতিহাসও তাঁকে কী ভাবে স্মরণ করবে৷ আমি এই অর্থেই বলতে চাইছি কথাটা৷ উনি বাংলায় থাকতেই পারতেন৷ বাড়িতে অত বড়ো একটা সঙ্গীতের ঐতিহ্য ছিল৷ কৃষ্ণচন্দ্র দে-র মতো কিংবদন্তি শিল্পী তাঁর কাকা৷ বাংলায় থাকলেও নিশ্চিত ভাবে বিরাট নামযশ করতে পারতেন৷ কিন্তু, তিনি বাংলার মধ্যেই আটকে থাকলেন না৷ বলা উচিত, থাকতে চাইলেন না৷\nশোভন তরফদার: কিন্তু, বম্বেতে তো ক্যানভাসটা বড়ো, প্রতিযোগিতাও অনেক বেশি ৷ন\nপ্রীতীশ নন্দী:সেটাই তো কথা৷ মান্না দে স্বেচ্ছায় নিজেকে সেই প্রতিযোগিতার মধ্যে ছুড়ে দিলেন৷ সেখানে ইঁদুর দৌড় অনেক বেশি, প্রতি মুহূর্তে সংগ্রাম চলে, কে এগিয়ে গেল, কার থেকে৷ সেখানে জেতা অনেক কঠিন, এমনকী, সেই লড়াইতে যোগ দিতে পারাটাও প্রচণ্ড শক্ত কাজ৷ আরও শক্ত টিকে থাকা৷ প্রবাসে দৈবের বশে বলা যাবে না, একদমই স্ববশে মান্না দে ঠিক করলেন, কলকাতা নয়, বম্বেই হবে তাঁর ঠিকানা৷\nশোভন তরফদার: কিন্তু, বম্বে গিয়ে তো গোড়ায় তাঁকে লড়াই করতে হয়েছিল৷\nপ্রীতীশ নন্দী:স্বাভাবিক৷ সেটা না হলেই বরং অবাক হওয়ার ব্যাপার থাকত৷ এ বিষয়ে আমি ওঁর সঙ্গে কিশোরকুমারের তুলনা করব৷ কারণ, বম্বেতে পা দেওয়ার পরে কিশোরকুমারকেও প্রচণ্ড স্ট্রাগল করতে হয়েছিল৷ দাদা অশোককুমার তখন অত বড় স্টার৷ তা-ও তাঁর ভাইকে কেউ এক ইঞ্চিও জমি ছাড়েনি৷ কিশোরকুমার দিনের পর দিন লড়াই করেছেন৷ এবং, সে সম্মানটুকু উনি পেলেন, তা-ও কিন্ত্ত পরের দিকে৷ প্রথম দিকে ঘুরে বেড়িয়েছেন, কেউ ফিরেও তাকায়নি৷\nশোভন তরফদার: মান্না দে যেন একটা সময় বলিউড থেকে হারিয়ে গেলেন৷ কিংবদন্তি, কিন্তু প্রায় বিস্মৃত৷\nপ্রীতীশ নন্দী:সেটাই ট্র্যাজেডি৷ আবার, সেটাই ঘটনা৷ বম্বেতে হিন্দি ছবিতে অসাধারণ বেশ কিছু গান করেছেন মান্না দে৷ বলতে গেলে হিন্দি ছবির ইতিহাসে সবথেকে আইকনিক গানটি তাঁরই গাওয়া৷ পেয়ার হুয়া ইকরার হুয়া৷ শ্রী-৪২০-র গান৷ বৃষ্টি পড়ছে, একটি ছাতার তলায় রাজ কাপুর-নার্গিস৷ এখন যে কোনও লোককে ডেকে জিজ্ঞেস করুন, গানে পুরুষকণ্ঠটি কার৷ গোটা দুনিয়া বলবে মুকেশ৷ অথচ, মুকেশ নয়, মান্না৷ লোকের কোনও আইডিয়াই নেই৷ লোকে সব ভুলে গিয়েছে৷ আমি বিশেষ ভাবে এই গানটার কথা বলব, কারণ আমার মনে হয়, এটা হিন্দি ছবির স্মরণীয়তম গান৷ এখনও গানটা আমাকে হন্ট করে৷ কোনও কারণই নেই, ‘শ্রী ৪২০’-র জগৎ থেকে অনেক দূরে চলে এসেছি, তবু হন্ট করে৷ ‘পেয়ার হুয়া ইকরার হুয়া পেয়ার সে ফির কিঁউ ডরতা হ্যায় দিল৷’ একদম আইকনিক গান৷ মজা হচ্ছে, লোককে বললেও অর্ধেক লোকে বিশ্বাসই করে না যে এটা মান্না দে’র গান, সবাই ভাবে এটা মুকেশের গান৷ লোকের ধারণা রাজ কাপুর মানেই মুকেশ৷ ঠিক, মুকেশ রাজ কাপুরের সঙ্গে প্রায় সমার্থক হয়ে গিয়েছিলেন, কিন্ত্ত ইতিহাস বলবে যে রাজ কাপুরের কিংবদন্তি গানটি মুকেশ নয়, মান্না দে-ই গেয়েছিলেন৷\nশোভন তরফদার: মান্না দে ঠিক করলেন বম্বেতেই থেকে যাবেন, কলকাতায় নয়৷ হেমন্ত মুখোপাধ্যায় বাংলায় ফিরে এলেন৷ এই সিদ্ধান্তটাই কি মান্নাকে হেমন্ত মুখোপাধ্যায় থেকে আলাদা করে দিল?\nপ্রীতীশ নন্দী:এ রকম করে কিছু বলা কঠিন৷ ওই যে কিশোরকুমারের কথা বললাম৷ খান্ডোয়া ছেড়ে তিনি মুম্বইতে থাকবেন বলে ঠিক করলেন৷ আমি তো বলব, হিন্দি ছবিতে কিশোরকুমারের মতো বিশিষ্ট কণ্ঠ আর আসেনি৷ কিন্তু, তাঁকেও কী কষ্ট, কী অপমান সহ্য করে পড়ে থাকতে হয়েছিল৷ এবং, তার সঙ্গে আছে অন্য একটা যন্ত্রণা৷ মাইগ্র্যান্টদের যন্ত্রণা৷ এবং, সেটাই মাইগ্র্যান্টদের ট্র্যাজেডিও বটে৷ তল্পিতল্পা গুটিয়ে আপনি নিজের জায়গা ছেড়ে চলে আসছেন অন্য শহরে৷ বড়ো শহরে৷ সে এক আশ্চর্য জায়গা৷ এ ভাই জরা দেখকে চলো, কথাটা সেখানে একেবারে আক্ষরিক ভাবে সত্যি৷ আপনার সামনে দুটো খুব বড়ো ঝুঁকি৷ এক, যে শহরে আপনার নামডাক ছিল, সেটা থাকবে না৷ দুই, যে শহর জয় করতে আপনি পাড়ি দিলেন, সেটাও আপনার করায়ত্ত হবে কি না, সে বিষয়েও সন্দেহের অবকাশ যথেষ্ট৷ সুতরাং, এ রকম একটা জার্নি ঠিক কতটা কঠিন, তা আর বলে বোঝানোর দরকার নেই৷\nশোভন তরফদার: আপনার একটা টুইট-এ দেখছিলাম, আপনার খুব প্রিয় ‘এই দুনিয়ায় ভাই সবই হয়’ গানটা আপনার খুব প্রিয়৷ কেন?\nপ্রীতীশ নন্দী:কেন, বলা কঠিন৷ আমার ওই ছবিটাও ভীষণ ভালো লেগেছিল৷ এক দিন রাত্রে৷ শম্ভু মিত্র, অমিত মৈত্রের ছবি৷ তখন আমি হাফ প্যান্ট পরে ঘুরি৷ নাকি, হাফ প্যান্টের থেকেও ছোটো যদি কিছু হয়, সেটাই পরতাম, এত ছোটো৷ তখনই গানটা শোনা৷ কী দুর্ধর্ষ গান৷ মান্না দে অ্যাট হিজ বেস্ট৷\nশোভন তরফদার: শেষ প্রশ্ন৷ রাজ কাপুর মান্নাকে ছেড়ে মুকেশের কাছে গেলেন কেন?\nপ্রীতীশ নন্দী:বলিউডে এমন অনেক কিছু ঘটে, ব্যক্তিগত সম্পর্ক ছাড়া যার অন্য কোনও বিশ্বাসযোগ্য ব্যাখ্যা পাওয়া কঠিন৷ আমার মনে হয়, এটাও তাই৷ ব্যক্তিগত সম্পর্ক৷ আসলে, বলিউড মানেই নিছক ব্যক্তিগত সম্পর্ক, আর কিচ্ছু নয়৷ যেমন, মুম্বইতে তো অজস্র গুণী পরিচালক আছেন, শাহরুখ খান সবাইকে ছেড়ে করণ জোহরের সঙ্গে কাজ করেন কেন? করণ তো স্রেফ মিষ্টি, সুচিক্কণ ছবি বানান, তবুও শাহরুখ… ওই যে, ব্যক্তিগত সম্পর্ক…\nkojon janen sree420 te manna dey


সৌদির মিনা এখন যেনো এক অন্য শহর! - The Dhaka Times\nসৌদির মিনা এখন যেনো এক অন্য শহর!\nOn Oct 1, 2015 Last updated Jul 25, 2018\nদি ঢাকা টাইমস্ ডেস্ক ॥ হজ ও তার পরবর্তী সময়ে সৌদির আরবে ঘটে যাওয়া ঘটনার পর মিনা এখন যেনো এক অন্য শহর! ক’দিন আগেও যেখানে লক্ষ লক্ষ মানুষের পদভারে নুব্জ ছিল, এখন যেনো এক অন্য শহর!\nমিনায় লাখ লাখ মানুষের পদভারে মুখর ছিল মাত্র কয়েকদিন আগে। দূর-দূরান্ত হতে সারা বিশ্বের প্রায় ২০ লাখ মুসলমানের পা অন্তত একটিবারের মতো এই এলাকা স্পর্শ করতে এসেছিল। এক পুণ্যভূমি এটি। মহা নবী হজরত মুহাম্মদ (সা.) একসময় এই মাটির ওপরেই হেঁটেছেন। সেই মিনা প্রতিবছর এই সময় পদভারে, কোলাহলে ভরে ওঠে। কিন্তু সেটি মাত্র ক’দিনের জন্য।\nবিশ্বের প্রথম উড়ন্ত জাদুঘর সৌদিতে\nহজ শেষ হওয়ার সঙ্গে সঙ্গে আবার নীরব-নিস্তব্ধ এক শহরে পরিণত হয়েছে। মিনা এলাকার এক লাখ ৬০ হাজার তাঁবু খুলে ফেলা শুরু হয়েছে। হজের সময় এইসব তাঁবুতেই ছিল ২০ লাখ হাজির বসবাস। লাখ লাখ মানুষের পদভারে প্রকম্পিত ব্যস্তনগরী মিনা এখন শূন্য হয়ে নীরব-নিস্তব্ধ শহরে পরিণত হয়েছে।\nএবার হজ পালনের সময় এই মিনাতেই দলিত হওয়ার ঘটনা ঘটেছে। ওই ঘটনায় বহু হাজির মৃত্যু ঘটেছে। ১৩ হাজারেরও বেশি কর্মী পবিত্র এই শহরটি পরিষ্কারের কাজ করছেন এখন।\nগত শনিবার ৬৬টি ফ্লাইটের মাধ্যমে বিভিন্ন দেশের অন্তত ২০ হাজার হাজিকে নিজেদের দেশে পৌঁছে দেওয়া হয়। গত রবিবার ১৪৪টি ফ্লাইটে সৌদি আরব ত্যাগ করেন অন্তত ৫০ হাজার হাজি।\nএভাবেই আস্তে আস্তে এক সময় সবাই প্রস্থান করছেন সৌদির এই পবিত্র মাটি হতে। মহান সৃষ্টিকর্তার অপার মহিমান্তিত মাটি সৌদি আরব গমন করা সকল হাজি নিয়ে যাবেন রাব্বুল আলামিনের রহমত। তিনি যাকে খুশি তাকে হেদায়েত দান করবেন। আর সেই হেদায়েতের আশায় সবাই একত্রিত হয়েছিলেন এই পূণ্য ভূমিতে। তবে ক্রেন দুর্ঘটনা ও মিনায় দলিত হয়ে মৃত্যুর ঘটনা নাড়া দিয়েছে বিশ্ববাসীকে। তবে এক সময় এসব ঘটনা সবাই ভুলে যাবেন। আবার বছর গড়িয়ে আসবে নতুন করে হজের দামামা। সবাই তখন রহমতের আশায় আবার মুখরিত করবে এই মিনার মাটিকে। এটি পৃথিবীর এক নিয়মে পরিণত হয়েছে। যা চলবে কিয়ামত পর্যন্ত।\nMinaother cities talksএক অন্য শহরমিনাসৌদি\nঅবাক করা এক শিশুর কাহিনী!\nছিটমহল সমস্যা নিয়ে নির্মিত হচ্ছে ‘শেষ প্রহর’\nসৌদিতে অবৈধ শ্রমিকদের সাধারণ ক্ষমার মেয়াদ ২৫ জুলাই পর্যন্ত বৃদ্ধি\nসৌদিতে নারীদের অধিকার নিয়ে নতুন আদেশ


ভুল পথে হাঁটছেন না তো ? - The Prominent\nভুল পথে হাঁটছেন না তো ?\nউদ্যোক্তার হওয়ার পথ বড় বন্ধুর। এ পথে বিস্তর কাঁটা ছড়ানো থাকে। হিসেব কষে ধাপ না ফেললেই বিপদ। তাই নবীন উদ্যোক্তা সদাই ভয়ে থাকেন—ভুল পথে হাঁটছি না তো? এসব নতুন উদ্যোক্তাদের জন্য কিছু পথ বাতলে দিয়েছি বিশ্বখ্যাত উদ্যোক্তাবিষয়ক ম্যাগাজিন এন্ট্রাপ্রেনার ডটকম।\nএকজন উদ্যোক্তা হিসেবে সর্বপ্রথম বিবেচ্য বিষয় হল- বাজার অর্থাৎ মার্কেট প্লেস। যেখানে আপনি আপনার পণ্য অথবা সেবা প্রদান করবেন। আপনি যে পণ্য অথবা সেবা বাজারজাত করবেন সে পণ্য অথবা সেবা বাজারে কেমন চাহিদা এবং আপনার প্রতিযোগিদের হাল হকিকত সম্পর্কে সুস্পষ্ট ধারণা গ্রহণ করুন। আপনি যদি আরেকটু বুদ্ধিমান হয়ে থকেন তবে তাদের ব্যবসায়িক কৌশল নিয়ে পড়াশোনা করুন। এতে একদিকে যেমন আপনি মার্কেট সম্পর্কে ধারণা পাবেন তেমনি কিছু ছোট খাটো দুর্বলতাও খুঁজে পেতে পারেন আপনার প্রতিযোগী কোম্পানির।\nমার্কেট সম্পর্কে মোটামুটি ধারণা পাবার পর ক্যাশের দিকে মনোযোগ দিন। অযথা বিভিন্ন ক্ষেত্রে বিনিয়োগ না করে পরিকল্পনা করে বিনিয়োগ করুন। এবং এক্ষেত্রে আপনাকে অনেকটা মিতব্যয়ী হতে হবে। ব্যাংক আপনাকে ভালো সাহায্য করতে পারে। আপনি চাইলে আপনার কোম্পানীর নামে একটি ব্যাংক একাউন্ট খুলতে পারেন যেখান থেকে আপনার ব্যবসার সকল ট্রাঞ্জেকশান হবে। আয় ব্যয় সব কিছুর নিখুঁত হিসাবের ব্যবস্থা রাখুন যাতে বছর শেষে ব্যবসার একটি ওভারভিউ পেতে পারেন।\nনতুন পণ্য ও বাজারের সাথে তাল মিলিয়ে চলুন\nসফল উদ্যোক্তা হওয়ার অন্যতম চাবিকাঠি হল- মার্কেটের সাথে হালনাগাদ থাকা। নতুন নতুন কি প্রোডাক্ট বাজারে আসছে সে সম্পর্কে ওয়াকিবহাল থাকুন। বিশ্ব অর্থনীতির খোঁজ খবরও রাখুন। শুধু তাই নয় আজকের প্রযুক্তির দৌরাত্ম্যময় পৃথিবীতে এগিয়ে থাকতে হলে অবশ্যই প্রযুক্তির সাহায্য নিয়ে এগিয়ে থাকতে হবে। নিত্য নতুন অনেক অ্যাপ বাজারে আসছে। খুঁজে দেখুন কোন অ্যাপ বা সফটওয়্যার আপনার কাজে সহায়তা করতে পারে।\nআপনি যদি ব্যবসার শুরুতেই চিন্তা করেন ‘চাইনিজ মার্কেটের ১% ও যদি ধরতে পারি!’—তবে বলতে হবে আপনি শুরুতেই ভুল করছেন। বাংলায় গোড়ায় গলদ যাকে বলে। আপনার স্বপ্ন বড় হবে কিন্তু শুরুতেই সমুদ্রে ঝাঁপ দিয়ে পড়লে হাবু ডুবু খেয়ে কখন যে তলিয়ে যাবেন তার হদিশ পাবেন না। এক্ষেত্রে যে ৩টি বিষয় মাথায় রাখবেন –\nভোক্তাদের মতামতকে প্রাধান্য দিন\nইংরেজিতে একটা কথা আছে— Salespeople know the adage “always be closing,” referred to by the acronym ABC. Entrepreneurs have an acronym, too: Always be adapting, or ABA। অর্থাৎ একজন উদ্যোক্তাকে তার মার্কেটের সাথে তাল মিলিয়ে চলতে হবে। ভোক্তাদের মতামত জানতে হবে এবং সে অনুযায়ী পদক্ষেপ নিতে হবে। তবে একটি দুটি সমালোচনায় আপনাকে বিব্রত হলে চলবে না। মনে রাখবেন পৃথিবীতে শতভাগ নিখুঁত যন্ত্র যেমন হয় না তেমনি কোনো প্রোডাক্ট শতভাগ ভালো হবে সেটা আশা করাও ঠিক নয়। প্রোডাক্ট বা সেবায় যদি কোনো গুণগত পরিবর্তনের মতামত পান তবে সেটা সাদরে গ্রহণ করুন।\nপ্রয়োজনে পরিকল্পনা বদলে ফেলুন\nপ্রতিনিয়ত পরিবর্তনশীল এই বিশ্বে, আপনি একটিমাত্র ব্যবসায়িক পরিকল্পনা নিয়ে এগিয়ে যাওয়ার কথা চিন্তাই করতে পারবেন না। যেকোনো অবস্থার জন্য আপনাকে থাকতে হবে সদাপ্রস্তুত। তা হোক অর্থনৈতিক, সামাজিক, রাজনৈতিক কিংবা জাতীয় পরিবর্তন। সকল বিরূপ অবস্থাকে মোকাবেলা করে যেহেতু আপনাকে এই প্রতিযোগিতার বাজারে টিকে থাকতে হবে সেহেতু বিকল্প কিছু ব্যবসায়িক পরিকল্পনা অগ্রিম করে রাখুন।\nএ তো গেল কিছু নিয়মমাফিক কৌশলের কথা। এবার আসা যাক কিছু মানসিক কথাবার্তায়। একবার ভেবে দেখুন তো, আপনি একজন উদ্যোক্তা। আপনার মাঝে কিছু বিষয় অবশ্যই বিদ্যমান যা আর দশটা আটপৌরে মানুষের মধ্য নেই। একজন উদ্যোক্তা হিসেবে যেসব গুণ আপনার থাকা উচিত তা একবার দেখে নিন।\nপ্রত্যেক সফল উদ্যোক্তা সৎ এবং কাজের প্রতি যত্নবান থাকেন। আমরা সবাই একটি বিষয়ে অবগত—ফল ততটা সুমিষ্ট হবে যতটা আপনি যত্নশীল এবং পরিশ্রমী হবেন। প্রত্যেক সফল উদ্যোক্তার জন্যও এ কথাটি সত্য। আপনি আপনার ভোক্তাদের প্রতি পরিবারের সদস্যদের মতই যত্নশীল হবেন। তাদের মতামতের গুরুত্ব দিবেন। মনে রাখবেন তারাই আপনার ব্যবসার প্রাণ।


প্রকাশিত: ৯:৩৯ অপরাহ্ণ, জুলাই ২২, ২০১৭\nবাংলাদেশ আওয়ামী লীগের শ্রম ও জনশক্তি বিষয়ক সম্পাদক মো. হাবিবুর রহমান সিরাজ বলেছেন, দেশের গণতন্ত্র বানচালের ষড়যন্ত্র করতে বেগম খালেদা জিয়া লন্ডনে গিয়েছেন । সেখানে হাওয়া ভবন লুটকারী তার পুত্র তারেক জিয়ার সাথে কিভাবে দেশের গণতন্ত্রকে ধ্বংস করা যায় শলা-পরামর্শে লিপ্ত রয়েছে। দেশের সুশৃঙ্খল গণতন্ত্র নসাৎ করতে ষড়যন্ত্রে বেগম খালেদা প্রধানের ভূমিকায় রয়েছেন ।\nশনিবার বিকেলে জাতীয় শ্রমিক লীগ সিলেট মহানগর শাখার সম্মেলনের প্রথম অধিবেশনে প্রধান অতিথির বক্তব্যে তিনি এসব কথা বলেন।\nতিনি আরোও বলেন, শেখ হাসিনা যখন ক্ষমতায় গিয়ে বঙ্গবন্ধুর হত্যার বিচার ও জেল হত্যার বিচার ও দেশ মধ্যম আয়ের দেশে পরিণত করেছেন এবং দেশ থেকে জঙ্গিবাদ নির্মূলে পথে রয়েছে। এই সময় বেগম খালেদা জিয়া বঙ্গবন্ধুর আদর্শকে ও স্বাধীনতা নষ্ট করে পুনরায় স্বাধীন বাংলা পাকিস্তান বানাতে চান। মহান মুক্তিযুদ্বের বিরোধী রাজাকার, আল বদর, শামস ও ১৯৭৫ খন্দকার মুস্তাকের প্রেত্মাত্বারা এদেওরসাথে যোগ দিয়ে দেশে গণতন্ত্র নষ্টের ষড়যš চালিয়ে যাচ্ছে। দেশকে উন্নতীকরণের বদলে দেশকে নি¤œগামীতে নিয়ে যাওয়ার গভীর ষড়যন্ত্র চলছে।\nশ্রমিক লীগের নেতাকর্মীদের সর্তক করে তিনি বলেন, অনুপ্রবেশকারী রোধে সজাগ ও কার্যকরি প্রদক্ষেপ নিতে হবে। অতীতে যেমন আমরা যেমন আন্দোলন করে রাষ্ট্রক্ষমতায় এসে মানুষের অধিকার আদায় করছি তেমনি আগামীতে তাদের অধিকার রক্ষা করতে নৌকা মার্কাকে বিজয়ী করে শেখ হাসিনা প্রধানমন্ত্রী করার আহবান জানান।\nজাতীয় শ্রমিক লীগের কেন্দ্রীয় কমিটির সহ-সভাপতি ও সিলেট জেলা ও মহানগর শাখার সভাপতি প্রকৌশলী এজাজুল হক এজাজের সভাপতিত্বে সম্মেলনে বক্তব্য রাখেন, বাংলাদেশ আওয়ামীলীগের সাংগঠনিক সম্পাদক অ্যাডভোকেট মিসবাহ উদ্দিন সিরাজ, বাংলাদেশ আওয়ামীলীগের কার্যনির্বাহীর সদস্য ও সিলেট মহানগর আওয়ামীলগের সভাপতি বদর উদ্দিন আহমদ কামরান, বাংলাদেশ আওয়ামীলীগের সিলেট জেলা শাখার সাধারণ সম্পাদক শফিকুর রহমান চৌধুরী, বাংলাদেশ আওয়ামীলীগের সিলেট মহানগর শাখার সাধারণ সম্পাদক আসাদ উদ্দিন আহমদ, জাতীয় শ্রমিক লীগের কার্র্যকরি কমিটির সভাপতি ফজলুল হক মন্টু, সাধারণ সম্পাদক মুক্তিযোদ্ধা মো. সিরাজুল ইসলাম, যুগ্ম সাধারণ সম্পাদক অ্যাডভোকেট মো. হুমায়ূন কবির, সাংগঠনিক সম্পাদক তোফায়েল আহমদ, জাতীয় শ্রমিক লীগ সিলেট জেলা শাখার সাধারণ সম্পাদক শামীম রশিদ চৌধুরী প্রমুখ।\nও মহানগর শ্রমিক লীগের সদস্য সচিব জাকারিয়া টিপুর সঞ্চালনায় সম্মেলনে উপস্থিত ছিলেন, জাতীয় শ্রমিক লীগ মহানগর সহ-সভাপতি আব্দুল খালিক, শাখার যগ্ম সাধারণ সম্পাদক বিজিত চৌধুরী, সাবেক কাউন্সিলর সালেহ আহমদ সেলিম, আব্দুল আলীম তুষার, মহানগর যুবলীগের সভাপতি আলম খাঁন মুক্তি, মকবুল হোসেন ভূইয়া, আজাদুর রহমান আজাদ, প্রস্ততি কমিটির যুগ্ম আহবায়ক ছমছু মিয়া, শাহরিয়ার কবির সেলিম, নাজমুল আল রুমেল, সিলেট মহানগর বন ও পরিবেশ বিষয়ক সম্পাদক জগদিশ দাশ, মহানগর আওয়ামীলীগের তথ্য ও গবেষণা বিষয়ক সম্পাদক তপন মিত্র, নূরুল ইসলাম টটুল, ৯ নং ওয়ার্ড কাউন্সিলর ইলিয়াছুর রহমান ইলিয়াস, কেন্দ্রীয় ছাত্রলীগের শাহ আলম, মহানগর ফজলুল আনোয়ার, ফরহাদ খাঁন।\nঅনুষ্ঠানের শুরুতে শ্রমিক লীগ নেতা গিয়াস উদ্দিন ও অর্পূর্ব দেব’র কোরআন তেলাওয়াত ও গীতা পাঠ করার মধ্য দিয়ে স্বাগত বক্তব্য ও প্রথম অধিবেশনের সমাপনী বক্তব্য রাখেন প্রকৌশলী এজাজুল হক এজাজ।


Samsung Galaxy S8 and Galaxy S8+ now Available in India: Top 10 eCommerce site with best price- Bengali Gizbot\nস্যামসাং গ্যালাক্সি S8 এবং গ্যালাক্সি S8 প্লাস ফোন অনলাইনে কত দামে পাবেন? জানুন, ই-কমার্স সাইটের সাড়াজাগানো অফার\n| Updated: Friday, May 5, 2017, 11:14 [IST]\nস্যামসাং পরিবারে নতুন সংযোজন গ্যালাক্সি S8 এবং গ্যালাক্সি S8 প্লাস। বেশকিছু অভিনব এবং চমকজাগানো ফিচার নিয়ে বাজারে এসেছে স্যামসাংয়ের নতুন এই দুই প্রোডাক্ট। ইতিমধ্যেই আমাদের অনেকেরই জানা হয়ে গেছে এই ফোন দুটিতে নতুন কী ফিচার্স রয়েছে, ক্যামেরা কোয়ালিটি থেকে শুরু করে অন্যান্য সব তথ্য।\nদুটি ফোনেরই একাধিক ছবি দেখে ফোনের ডিজাইন এবং লুক সম্পর্কেও আমাদের মোটামুটি একটা ধারণা হয়ে গেছে। বেজেললেস পর্দা, হোম বাটনকে বিদায় জানানো, উন্নত সেলফি ক্যামেরা, কর্নিং গোরিলা গ্লাস 5, অত্যাধুনিক সিকিউরিটি সমেত বেশকিছু ফিচার এরই মাঝে প্রযুক্তি দুনিয়ায় আলোচনার কেন্দ্রবিন্দুতে।\nস্যামসাং গ্যালাক্সি S8 এবং S8 প্লাস ফোনে ব্যবহার করা হয়েছে অক্টা-কোর কোয়ালকম স্ন্যাপড্রাগন 835 প্রসেসর অথবা এক্সিনোস 8895 SoC। দুটি ফোনেই রয়েছে বেজেল-লেস ডিসপ্লে এবং সেই ডিসপ্লে যথাক্রমে 5.8 ইঞ্চি এবং 6.2 ইঞ্চি। দুটি ফোনে 4GB/6GB র‌্যাম এবং 64GB/128GB পর্যন্ত স্টোরেজ ক্যাপাসিটি রয়েছে। ফোনদুটির রেয়ার ক্যামেরা ডুয়েল পিক্সেল সেন্সর সহ 12 মেগাপিক্সেল এবং ফ্রন্ট ক্যামেরা 8 মেগাপিক্সেল। এছাড়া থাকছে আইরিশ স্ক্যানার, ফেস রিকগনিশন, ফিঙ্গার প্রিন্টের মতো একাধিক সুবিধা।\nইতিমধ্যেই ভারতের বাজারে এসে গেছে এই ফোনদুটি। এদেশে স্যামসাং গ্যালাক্সি S8 এবং গ্যালাক্সি S8 প্লাস এই দুটি ফোনের দাম নির্ধারণ করা হয়েছে যথাক্রমে 57,900 টাকা এবং 64,900 টাকা। আপনি চাইলে এখনই অনলাইনে অর্ডার দিতে পারবেন এই ফোনদুটি। তবে, দাঁড়ান! অনলাইনে অর্ডার দেওয়ার আগে আপনার প্রথম কাজ হল মার্কেট সার্ভে করে নেওয়া। ফোন অর্ডার দেওয়ার আগে কোন সাইটে কত দামে এই ফোনদুটি বিক্রি হচ্ছে, সেটা একবার জানবেন না?\nতাহলেই তো সবথেকে কম দামে অনলাইনে এই ফোনদুটি আপনি অর্ডার দিতে পারবেন। আর তাছাড়া অনলাইনে ফোন অর্ডার দিলে বিভিন্ন অফারও পেয়ে যেতে পারেন আপনি। এবার নিশ্চয় ভাবছেন যে কীভাবে করবেন এই মার্কেট সার্ভে? আরে বাবা! আমরা থাকতে আর চিন্তা কী? আমরাই আপনাদের জানাব, এদেশের প্রধান কয়েকটি ই-কমার্স সাইটে কত দামে বিক্রি হচ্ছে স্যামসাং গ্যালাক্সি S8 এবং গ্যালাক্সি S8 প্লাস।\nshop.samsung.com - এই সাইটে আপনি গ্যালাক্সি S8 ফোনটি পাবেন 57,900 টাকায়।\nফ্লিপকার্টেও আপনি গ্যালাক্সি S8 ফোনটি পাবেন 57,900 টাকায়।\nস্যামসাং গ্যালাক্সি S8 ফোনটি 57,900 টাকায় পাওয়া যাচ্ছে tatacliq.com - এও।\nক্রোমা-তেও স্যামসাং গ্যালাক্সি S8 (ম্যাপল গোল্ড, 64GB)-র দাম 57,900 টাকা।\nস্যামসাং গ্যালাক্সি S8 ফোনটি sangeethaonline-এ পাওয়া যাচ্ছে 57,900 টাকায়।\nএই ফোনটি 57,900 টাকায় পাওয়া যাচ্ছে BigCmobiles-এও।\nUniverCell-এ গ্যালাক্সি S8-র দাম 57,900 টাকা।\nshop.samsung.com - সাইটে স্যামসাং গ্যালাক্সি S8 প্লাস ফোনটি আপনি পাবেন 64,900 টাকায়।\nস্যামসাং গ্যালাক্সি S8 প্লাস ফোনটি পাওয়া যাচ্ছে ফ্লিপকার্টেও। ফ্লিপকার্টে এই ফোনের দাম 64,900 টাকা।\nTATACLiq সাইটেও মিলছে স্যামসাংয়ের এই মডেল। দাম 64,900 টাকা।\nক্রোমা সাইটে এই ফোনটি পাওয়া যাচ্ছে 64,900 টাকায়।\nস্যামসাং গ্যালাক্সি S8 প্লাস ফোনটি bigcmobiles পাওয়া যাচ্ছে 64,900 টাকায়।\nSangeethaonline - এ ফোনটি মিলছে 64,900 টাকায়।\nস্যামসাং গ্যালাক্সি S8 প্লাস ফোনটি 64,900 টাকায় পাওয়া যাচ্ছে univercell সাইটটিতে।\n২০২০ সালে এই ফোনগুলি লঞ্চ করবে স্যামসাং\nSamsung has announced the company's most advanced Android smartphones- the Galaxy S8 and S8+ in the Indian market. Here are the top 10 e-commerce sites that are offering some great deals on the Galaxy S8 and S8+.


প্রবাসীর স্ত্রীর সঙ্গে প্রেম, আপত্তিকর ভিডিও করে টাকা আদায়; অতঃপর..! | 593628|| Bangladesh Pratidin\nপ্রকাশ : ৩ ডিসেম্বর, ২০২০ ২০:৫৭\nটাঙ্গাইলের মির্জাপুরে বিয়ের প্রলোভন দেখিয়ে প্রেমের ফাঁদে ফেলে প্রবাসীর স্ত্রীর আপত্তিকর ভিডিও-ছবি দিয়ে জিম্মি করে টাকা আদায় করতেন এক যুবক। তিনি ওই গৃহবধূকে হত্যার হুমকিও দেন। কিন্তু শেষ রক্ষা হলো না তার। অভিযুক্ত বখাটে যুবক মঞ্জুর রহমানকে (২৬) গ্রেফতার করেছে স্থানীয় পুলিশ।\nবুধবার দিবাগত রাত দশটার দিকে নিজ বাড়ি থেকে তাকে গ্রেফতার করা হয়েছে বলে জানা গেছে। মঞ্জুর রহমান উপজেলার ভাওড়া ইউনিয়নের হাড়িয়া গ্রামের ইন্নছ আলীর ছেলে। বৃহস্পতিবার দুপুরে তাকে আদালতের মাধ্যমে জেলহাজতে পাঠানো হয়েছে বলে পুলিশ জানিয়েছে।\nপুলিশ বলছে, স্বামী বিদেশ থাকার সুবাদে হাড়িয়া গ্রামের ইন্নছ আলীর ছেলে মঞ্জুর রহমানের কুনজর পড়ে ওই গৃহবধূর ওপর। মঞ্জুর তাকে নানাভাবে উত্ত্যক্ত করে আসছিলেন। তিনি বখাটের কুপ্রস্তাবে রাজি না হওয়ায় হুমকি এবং ভয়ভীতি দেখাতেন। একপর্যায় ওই যুবকের সঙ্গে প্রেমের সম্পর্কে জড়িয়ে যান ওই গৃহবধূ। প্রেমের ফাঁদে ফেলে তার বাড়িতে গিয়ে কৌশলে ভয়ভীতি ও হুমকি দিয়ে বিবস্ত্র করে ভিডিও ধারণ করেন এবং আপত্তিকর ছবি তুলেন।\nপরে গৃহবধূ তার ভুল বুঝতে পেরে মঞ্জুরকে তার পথ থেকে সরে দাঁড়াতে বললে তিনি অস্বীকৃতি জানান। কিন্তু মঞ্জুর গৃহবধূর কাছে টাকা দাবি করেন। গৃহবধূ কয়েক দফায় মঞ্জুরকে পাঁচ লাখ টাকা দেন। এতেও মঞ্জুর ক্ষান্ত হননি। তিনি পুরো ছয় লাখ টাকা দাবি করেন ওই গৃহবধূর কাছে। তা নাহলে সব ভিডিও ও ছবি ভাইরাল করে দেওয়ার হুমকিও দেন। ওই টাকা দিতে অপরাগতা প্রকাশ করলে প্রবাসে থাকা গৃহবধূর স্বামীকে ভিডিও ও ছবির কথা বলে দেন মঞ্জুর। এই ভিডিও ও ছবি তিনি গৃহবধূর কয়েকজন আত্মীয়ের ফেসবুক ম্যাসেঞ্জারেও পাঠান। এই ঘটনার পর স্বামীর বাড়ি থেকে শিশু সন্তান নিয়ে বাবার বাড়ি চলে যেতে বাধ্য হন ওই গৃহবধূ বলেও পুলিশ জানায়।\nএদিকে, প্রবাসীর স্ত্রী এলাকায় ন্যায় বিচার না পেয়ে গত ২১ সেপ্টেম্বর টাঙ্গাইল সিনিয়র জুডিশিয়াল ম্যাজিস্ট্রেট মির্জাপুর আমলি আদালতে মঞ্জুর রহমানকে আসামি করে মামলা দায়ের করেন। মামলা হওয়ার পর মঞ্জুর রহমান ও তার সহযোগীরা প্রবাসীর স্ত্রী, তার পরিবারকে হত্যাসহ নানাভাবে হুমকি ও ভয়ভীতি দেখান। পরিবারের এবং নিজের নিরাপত্তা চেয়ে গত ১২ অক্টোবর অসহায় গৃহবধূ মির্জাপুর থানায় আবার সাধারণ ডায়রি করেন। সাধারণ ডায়রির পর প্রসিকিউশন করে আদালতে পাঠানো হয়। তার ভিত্তিতে আদালত মঞ্জুর বিরুদ্ধে গ্রেফতারি পরোয়ানা জারি করেন। গ্রেফতারি পরোয়ানার ভিত্তিতে বুধবার রাত দশটার দিকে মির্জাপুর থানা পুলিশ মঞ্জুরকে তার নিজ বাড়ি থেকে গ্রেফতার করে।\nমির্জাপুর থানার পরিদর্শক (তদন্ত) এবং মামলার তদন্তকারী কর্মকর্তা মো. গিয়াস উদ্দিন বলেন, প্রবাসীর স্ত্রীর আপত্তিকর অবস্থার ছবি ভাইরাল হয়েছে। গৃহবধূ পর্নোগ্রাফি আইনে মামলা ও থানায় সাধারণ ডায়রি করেছেন। সেই অভিযোগের ভিত্তিতে মঞ্জুর রহমানকে গ্রেফতার করে জেলহাজতে প্রেরণ করা হয়েছে।